
Įžanga. 


Socialis klausimas yra labiausia spirginantis 
dabarties reikalas. Apie tai yra vienos nuomonės 
visi, kurie šiandien aiškiai mato. iširusius visuo- 
menės santykius. „Nieko nepadės, rašo Weiss'as, 
ginčyti socialio klausimo pavojų ir griežtumą; 
yra jis. Ar akis užmerksi prieš jį, ar ne, jo iš 
pasaulio nepašalinsi. Jis yra tarp visų dabarties 
klausimų ypač opus. Jis yra visų atskirų laiko 
klausimų talpa ir tysa“. 

„Reikia, sako Leonas XIII, kad kiekvienas 
griebtųsi savo užduoties ir tai kuoveikiausiai, nes 
kitaip, atidėliojant ligos gydymą, liga pasidarys 
neišgydoma.  Viešpataujantys privalo pasisku- 
binti su savo įstatymų ir paliepimų pagalba. 
Turtuoliai — darbdaviai turi atminti savo prie- 
dermes. Darbininkai privalo ieškoti savo teisių 
teisingu būdu. Kadangi... viena tikyba tegali 
pikta išrauti su šaknimis ir visai panaikinti, visi 
turi atminti tai, jog pirmiausia reikia grąžinti 

krikščioniškus papročius, nes be jų nedaug te- 
padės grynai žmogiškos išminties sumanymai, 
nors išrodytų labai tinkami“. 

Krikščioniškiems papročiams gaivinti pirmiau- 
sia pašaukti kunigai. Todel norėčiau keliais ruo- 
žais nurodyti visuomeninį kunigo veikimą; paro- 
dyti, kokiomis priemonėmis gali kiekvienas kuni- 
gas prisidėti prie socialio klausimo išrišimo. 
Savo pastabas išdėstysiu šituose perskyrimuose: 

1) Kunigo pavyzdys, 

2) Liaudies švietimas, 

3) Liaudies gerovės pakėlimas, 
4) Vargšų globa, 

5) Ligonių priežiūra, 

6) Šeimynų gyvenimo tobulinimas, 
7) Mokyklos priežiūra, 

8) Prieauglių globojimas, 

9) Rūpestis užaugusiais, 

10) Parapijos lankymas, 

11) Veikimas bažnyčioje, 

12) Pastoracijos priemonės. 

1. Kunigo pavyzdys. 

2) irmiausia kiekvienas kunigas gali 
socialiai veikti pavyzdingu savo gy- 
venimu. Pavyzdžio galybė, kaip tai 
rodo prityrimas, yra daug didesnė, 
negu žodžio. Net priežodis sako: 
„Verba movent, exempla trahunt“. 

Gieas pirvadys kaip kiekvieno sekmingo kunigo 
darbo, taip ir visuomeninio veikimo yra labai svarbus 
veiksnys. Tik tuomet kunigas pavestus sau žmones 
sulaikys prie tikėjimo ir sekmingai paragins prie doros 
įstatymų, ypač socialių dorybių pildymo, kuomet jo 
paties gyvenimas sutiks su skelbiamuoju mokslu, 
kuomet jo darbai bus gyvas pamokslas. 

Priguli tai nuo vietos, kurią kunigas užima visuo- 
menėje. Kunigas, anot Išganytojo tariant, yra „žemės 
druska“ (Mat. V. 13) „pasaulio šviesa“ (Mat. V. 14). 
„Neuždega žiburio ir jo nestato po puodu, bet ant 
žibintuvo, kad šviestų visiems, kurie yra namuose. 
Taip tešviečia jūsų šviesybė žmonių akyvaizdoje, kad, 
matydami gerus jūsų darbus, garbintų jūsų Tėvą, 
kurs yra danguje“ (Mat. V. 13—16). Štai gero pa- 
vyzdžio reikalas! Suprasdamas visą pavyzdžio svarbą, 
rašė apaštalas Paulius vyskupui Timotiejui nuolat ku- 

nigams skaitytiną raštą: „Būk pavyzdžiu tikintiems 
žodyje, pasielgime, meilėje, tikėjime, nekaltybėje“. 
(I. Tim. IV. 12). 

Tridento susirinkimas yra nutaręs: „Nėra nieko, 
kas kitus į dievotumą ir Dievo garbinimą daugiau 
ragintų, kaip gyvenimas ir pavyzdys tų, kurie pasi- 
šventė Dievui tarnauti. Kadangi jie, pasitraukę nuo 
žemiškų reikalų, pastatyti tartum aukštesnėje vietoje, 
tai kiti kreipia savas akis juosna, kaip į kokius veid- 
rodžius, ir imasi sau iš jų pavyzdį. Todel pridera 
Viešpaties tarnystėn pašauktiems dvasiškiams taip su- 
tvarkyti savo gyvenimą ir visą savo elgesį, kad rūbais, 
judėjimais, eisena, kalba ir kitais dalykais neparodytų 
nieko kito, kaip tiktai rimtumą ir gilų dievotumą“. 

Kunigo drabužiai neesti be parapijiečių kritikos. 
Viena parapija siuntė rinktą žmogų pas vyskupą skų- 
sties savo klebonu; skundėjas, pasakęs visa, ką turėjo, 
susigriebęs pridėjo: „Kone užmiršau svarbiausia; 
kiek sykių klebonas deda kišenėn baltą šnipštuką, 
visados palieka vieną kertę regimą“. Reikia vengti 
viso, kas žeidžia žmonių akis. Tuo žvilgsniu kunigas 
išsisaugos priekaištų, jei devės tokias drapanas, kurios 
tame krašte kunigų vartojamos. Žemaičių vyskupi- 
joje kasdieniame gyvenime leista nešioti sutanėlę, ar 
surdutą, bet negalima vartoti tokių rūbų, iš kurių ne- 
bežymu, jog tai kunigas. 

Kunigo stovis reikalauja, kad jo drapanos nebūtų 
perdaug nudevėtos, nudriskusios.  Švarumas rodo 
rimtumą, tvarkos meilę, tikinčiųjų žmonių pagarbą; 
parapijiečiai nori, kad jų kunigas nebūtų bent blo- 
giaus apsirėdęs už kitus inteligentus. Švarumas rei- 
kalauja, kad ir batai būtų visuomet nuvalyti, netik per 

pamaldas, bet ir namie, ypač einant į svečius. Eisena 
neprivalo būti kareiviška, bet naturalė, rimta; visas 
kunigo elgesis turi būti toks, kad nieko neatstumtų 
nuo savęs. Ypač reikėtų kreipti domės kalbon; nors 
viršutinė kunigo išvaizda būtų nemaloni, vienok savo 
kalba gali patraukti prie savęs. Bendraudamas su 
Dievu, kunigas įgija tono švelnumą. Taip aiškinamas 
atsitikimas, kad aklas atspėjęs dvasiškį ant“ balso: 
„Kunigai turi švelnesnį, draugiškesnį balsą, negu val- 
dininkai,“ 

Kunige! dabok savo kalbą, nes iš kiekvieno 
tuščio žodžio reikės duoti apyskaitą teismo dienoje, 
ypač kad žmonės priduoda ypatingos svarbos tavo 
žodžiams. Turime saugotis kalbų, įžeidžiančių kitus. 
Privalome apsieiti švelniai su kiekvienu, nežiūrint Iuo- 
mų skirtumo; labjausia reikia būti nuolankiems apsi- 
eimuose su žemesniais. Nekartą giriamas kunigas, kad 
jis apsieinąs su visais vienodai; tuo norima pažymėti, 
kad jisai su kiekvienu elgiasi sulyg jo luomo, kad 
prieš vienus nesipučia, prieš kitus nepasižemina. 

Nesuprantamas' yra daiktas, kuomet kunigas nori 
su visais apsieiti pagal vienos schemos, visus, kaip 
sakoma, šukuoja tomis pačiomis šukomis, pataikau- 
damas miniai. Yra visuomenėje laipsnių; negalima 
visai vienodai elgties su sodiečiu, kaip ir su intelli- 
gentu.  Apsieimo nevienodumas, kurs apsireiškia kom- 
plementais, viršutinės pagarbos ir mandagumo rodymu, 
nėra neteisingas. Prieš tai patys vargšai nieko neturi; 
jie patenkinti, kuomet su jais paprastai, be ypatingų 
pagarbos ženklų apsieinama. 

Dažniau susitinka kunigas su vargšais. Čia turi 
atsiminti Kristaus ir Šventųjų pavyzdį. Kristus, ku rs 

Jėzaus Vardo litanijoje „vargšų tėvu“ vadinamas, pats 
buvo neturtingas ir nurodė savo tikslą skelbti Evan- 
geliją neturtėliams. Šventieji buvo Kristaus sekėjais 
ypač tuo, kad mėgdavo nelaimingus-vargšus; net ir 
tie, kurie savo kilimu ir išauklėjimu, rodos, buvo pa- 
šaukti veikti aristokratų tarpe, linko prie vargšų ba- 
kužių; jose jautėsi taip, kaip galiūnų rūmuose. To- 
kiais pavyzdžiais paragintas kunigas pasišvęs varg- 
šams; bet, besirūpindamas savo parapijiečių išganymu, 
nedarys jokio skirtumo tarp turtingo ir vargšo. 


Jei kunigas maloniai sutinka vargšus, į juos su 
meile žiūri, kantriai jų klauso, tat jiems be galo pa- 
tinka, nes jie pasaulinių esti nustumiami užpakalyn ir 
niekinami. Tai bus parodymas, jog Bažnyčios akyse 
ne turtas, ar aukšta vieta, tik žmogaus asmuo turi 
vertę. Nepažeminkime niekad nieko, net bėdiniausio 
elgetos; sutikime jį su pagarba, tinkama žmogui, kad 
net visų niekinamas turėtų tiek paguodos, jog dvasios 
tėvas jį gerbia. Sveikinkime visus, kas mus pasvei- 
kina, nuimdami kiekvienam kepurę; pakalbinkime jį, 
paklauskime, kaip jam sekasi, kaip jo šeimynos sveikata. 


Kiek daugiaus atsargumo reikia su moterimis, 
Jei kunigas dažnai susitiks su moterimis, paklius į 
parapijos įtarimus; todel savo susieimus su moteri- 
mis, ypač jaunesnėmis pasirūpins apriboti būtinais 
reikalais; o kuomet bus tikras reikalas susitikti, laiky- 
sis to dėsnio: „ne solus cum sola“. Jeigu reikėtų 
vienam pasikalbėti, darys tai tokioje vietoj, kame kitų 
matomas.  Nepraverčia davinėti moterims dovanų, nė 
nuo jų priėminėti. Čia turi savo reikšmės priežodis: 
„Ouidguid id est, timeo Danaos et dona ferentes“. 

Reikale atsiminimui gali būti duodami paveiksliukai, 
maldaknygės, dievocionalijos, tik ne savo fotografijos. 

Tėvų širdis galima patraukti per vaikus. Užau- 
gusių gal ir nebepatrauksime prie savęs; užtat nepa- 
leiskime vaikų. Visos partijos žino tų žodžių reikšmę: 
„Kas patrauks prie savęs jaunuomenę, tam prigulės 
ateitis“. Mūsų laikais, kuomet net socialdemokratai 
daro vaikams iškilmes, neprivalo kunigas tenkinties 
būtinais darbais su vaikais, turi visais galimais būdais 
traukti juos prie Bažnyčios. Kunigas nuolat susiduria 
su vaikais; jie pertraukia savo žaislus ir sveikina ku- 
nigą; pasinaudojus ta proga, pravers paklausti, kuo 
kas vardu; sužinoti, ar jau moka melsties... Kiek bus 
paskiau pasakojimų apie pasikalbėjimą su kunigu! 
Jei, kitą sykį susitikęs, pavadins jau vardu, padovanos 
kokį paveiksliuką, pasitikėjimas bus įgytas. 

Šv. Pilypas Nerijus eidavo kartais su vaikais į 
laukus, netingėdavo dalyvauti vaikų žaisluose; kantriai 
kęsdavo net jų įkirumus, kad jų nuo savęs neatgra- 
sintų; daugiaus jis bijodavo vaikų nuliūdimo, neg jų 
linksmybės: pamatęs nuliūdusį vaiką, rūpindavos jį 
paguosti, sužinoti visa to priežastį... Kadangi jau- 
nystės įspudžiai ilgiausiai tęsiasi, kunigas turi sekti Iu- 
venalio dėsnį: „Maxima puero debetur reverentia“. 
Jei kūdikis pamėgs kunigą, kaipo gerą žmogų, tai bus 
ir vėliaus jam atsidavęs. Todel reikia būti maloniam 
su visais vaikais, netik su gabiais, išauklėtais, gražiais, 
bet ir su tinginiais, apsileidėliais, nešvariais, apleistais; 
labjausia paskutiniems malonu, kad jie iš kunigo turi 
tai, ko nemato iš savo namiškių. .. 

Kunigas privalo šviesti žmonėms savo gyvenimo 
tvarka. Yra tai tikra visuomeninė priedermė, kad 

kunigas vengtų perdėjimo valgyje, gėrime, bute, pail- 
syje... Iš kur atsirado žmonėse įsitikinimas apie 
kunigo pailsį, kad, po pietų atėjęs, nori atsiprašyti, 
gal būsiąs sutrukdęs miegoti; kunigas, kurs vaikščiotų 
visą dieną, susikišęs į kišenes rankas, kokį duotų pa- 
vyzdį vargšams, prie darbo prakaituojantiems. Savo 
elgesiu mes neprivalome patvirtinti socialdemokratų 
pasakos, buk dvasiškija dievotai kalbanti apie amžinojo 
gyvenimo laimę, bet labai rūpestingai tvarkanti savo 
žemės būvį, kiek galima, patogiau, kad mažiau dirbtų, 
gerai pavalgytų, o dar gardžiaus atsigertų. .. 

Vidurinis kambarių apstatymas teatsako kunigo 
pašaukimui. Kiekviename kambaryje tebūnie tikybinis 
paveikslas. Kunigas neprivalo kęsti parapijiečių na- 
muose nepadorių paveikslų, tuo labjau pas save ne- 
gali laikyti abejotinos vertės vaizdelių. Kambarių ap- 
statymas privalo būti paprastas, rimtas, kad galima 
būtų atskirti nuo pasaulinio žmogaus buto. Iš antros 
pusės nepritinka, kad būtų perdaug apleistas, apstaty- 
tas nudriskusiais, aplūžusiais baldais... Net pradės 
įtarinėti, jog tai daroma del šykštumo, bent apsileidi- 
mo. Ypač reikia daboti švarumo ir tvarkos. Knygos 
neturi būti mėtamos, kur paklius, bet kiekviena pa- 
dėta savoje vietoje, 

Žmonės nepavydi mums reikalingo pailsio, tinkamo 
luomui buto, geresnio valgio; bet skersomis žiūri, 
kuomet mes darome dideles bereikalingas išlaidas, 
joms gi padengti reikalaujame iš žmonių duosnumo. 
Jie norėtų matyti kuniguose bent kiek savęs išsižadė- 
jimo, Kristaus sekimo, kurs yra visiems pasakęs: „Jei 
kas nori eiti paskui mane, teišsižada pats savęs, tegul 
ima savo kryžių ir teseka mane“ (Mor. VIII. 34). 

Tridento susirinkimas primena kunigams, kad jie 
pašaukti esą ne turtams krauti, ne lėpauti, bet darbuo- 
ties ir sieloties del Dievo garbės; sako, kad ir tikin- 
tieji daugiau paraginami prie tikėjimo ir doros, juo 
labiaus jų viršininkai rūpinasi ne tiek pasauliniais rei- 
kalais, kiek sielų išganymu ir dangaus tėvyne; ragina 
kunigus atsiminti tai nuolat ir savo pasielgimais būti 
nuolatiniu pamokslu; ypač duoti pavyzdį pasitenkinimo 
mažu, prisiturėjimo kaip valgyje, taip gėrime. 

Privalome žmonėms šviesti pavyzdžiu, kaip var- 
toti žemės turtus. Čia pravers atsiminti, kad ekono- 
miškai elgtumės su įeigomis ir išlaidomis, kad kaip 
nors nepažemintumėm kunigo vardo. Su pasididžia- 
vimu galime nurodyti, ką dvasiškija yra nuveikusi am- 
žių eigoje labdarybės srityje; net ir šiandien vargšų, 
ypač švielimo reikalams daugiausia sudeda kunigai. 
Nors labai girtinas daiktas atidėti didesnes sumas ge- 
riems tikslams, vienok nebūtų gera nieko neduoti 
dabartiniems Bažnyčios, mokyklos, atskirų parapijiečių 
reikalams. Taip besielgydamas galėtų įgyti šykštuolio 
vardą ir sumažinti savo darbų vaisius. 

Kunigas privalo maloniai šelpti neturtėlius, prisi- 
dėdamas prie visų labdarybės įstaigų, duoti išmaldos 
vertiems elgetoms; net, kol nesutvarkyta viešoji lab- 
darybė, — ir kitiems, kad neatstumtų alkano, kad ne- 
būtų pravardžiuojamas šykštuoliu; turi ateiti pagalbon 
ir didesnėmis pašalpomis reikalingiems... ir tuo būdu 
sėkmingai plėtoti visuomeninį savo veikimą. Reika- 
laujantiems parapijiečiams kartais rasi būtų galima net 
paskolinti; nekartą galima parapijiečiu daug padėti 
kad ir nedidele paskola, kurs be savo kaltės pakliuvo 
skolon; negaus pasiskolinti, žiūrėk išlicituos, sunaikins 

ūkį, nebegreit atsigaus ekonomiškai ... Todel kunigo 
taupumas privalo būti košiamas per visuomeninį jo 
veikimą; nes, to nedarant, neretai įvyksta priežodis: 
„Kunigo naudą vėjai gaudo“. 

Literatūra: Dubois-Marcinski, Praktyczna gorli- 
wošė kaplana. Trzciūski, Praca spoleczna częšcią dusz- 
pasterstwa. Gryziecki, Duchowieristwo a socyalna kwestya. 
Zimmerman, Kilka sl6ėw o spolecznej dzialalnošci ducho- 
wieistwa. Kardinal Vaughan-H6hler, Der junge Priester. 
Matz, Paulus und Johannes als Pastorallehrer. Kunze, 
Pfarramtliche Geschiftsverwaltung. Roll, Das katholische 
Pfarramt, sein Geschiiftsgang und Interessenkreis, fiir die prak- 
tische Seelsorge bearbeitet, 

2. Liaudies švietimas. . 

2) uo privatinio kunigo gyvenimo per- 
| einame prie viešo jo veikimo. Čia 
minėtini pirmiausia įvairūs įrankiai 
žmonėms šviesti. Žmogus skiriasi 
nuo gyvulių ypač šviesiu savo protu. 

6 Neapsišvietęs žmogus, anot Psal- 
mės, būdamas garbėje, nesupranta, susilygina su 
neprotingais gyvuliais ir tampa į juos panašus (Ps. 48, 
13). Švietimo priemonėmis vadiname visokias įstai- 
gas, kuriose visuotinis žmonių, labjausiai žemesniųjų 
luomų apsišvietimas praplatinamas. 

Liaudies švietimas šiandien ypač reikalingas. 
Plačiose žmonių miniose bunda reikalas šviesties, 
skaityti, mokinties. Tai mėginama patenkinti ne visuo- 
met be priekaišto knygomis, laikraščiais, paskaitomis ... 
Miestuose randasi laisvamanių draugijų, knygynų, skai- 
tyklų.... skiriamų tam tikslui. Kiek per tai keistų, 
klaidingų pažiūrų tikybos, politikos srityje praplinta 
plačiose žmonių miniose!... Švietimas geromis kny- 
gomis, laikraščiais ir gyvu žodžiu yra labai pagei- 
daujamas, todel ir kunigo priedermių dalis. 

Tam ypač tinka katalikiškos draugijos ir jų stei- 
giamos apsišvietimui ir pasiskaitymui bibliotekos. 

Nuo draugijos tikslo priguli tai, kokių knygų dau- 
giausia turi būti jos knygyne; bet be jų privalo būti 
laikomi draugijos knygyne raštai, kaip ir kiekvienoje 
liaudies bibliotekoje. Lėšų tokiam knygynui steigti 
galima gauti iš draugijos kasos; trūkstant galima pa- 
rinkti aukų. Dažnai šviesesniuose namuose yra gerų 
knygų, kuriomis niekas nesinaudoja; ir kunigo kny- 
gyne atsiras knygų, kurias galės paaukoti draugijos 
knygynui. 

Labai svarbu steigti dar atskirus liaudies knygy- 
nus, iš kurių kiekvienas galėtų lengvai gauti už mažą 
mokestį pasiskaityti knygų. Tam tikslui lėšų sunkiau 
gauti, labiausia, kad skaitytojai maža temoka, ypač di- 
desnėse apylinkėse, kame daugiau skaitytojų. Mažes- 
nėse vietose lengviaus yra steigti knygynas, nes ma- 
žiau tereikia knygų. Mažoje parapijoje gali net pats 
kunigas įsteigti liaudžiai nedidelį knygynėlį, kurį pa- 
mažėli rūpinsis praplatinti, net ir skolindamas reikalin- 
gas knygas. 

Klausiman, kokios knygos rinktinos liaudies kny- 
gynui, lengvas atsakymas. Pirmiausia — pamokinančio 
turinio knygos sulyg vietos reikalų; jas dalydamas, 
knygininkas turi atsižvelgti norinčio skaityti amžiaus, 
luomo, gyvenimo sąlygų... Toliaus — apsakojimai, 
kelionių po įvairius kraštus aprašymai, ypač kelionės 
į Šv. Žemę... Istoriški apsakojimai, ypač apie savo 
krašto praeitį; atskiros biografijos mūsų ir svetimų 
garsesnių vyrų; apologetinio turinio knygos; taip pat 
iliustruoti laikraščiai... 

Didesnėse apylinkėse ypač miestuose praverčia, 
kaipo liaudies bibliotekų papildymas, skaityklos; jos 
kasdien, kiek galima, ilgiau privalėtų būti atviros kiek- 

vienam lankytojui. Čia turėtų būti šviesiame kamba- 
ryje sudėti ant skobnio laikraščiai skaitytojams naudo- 
ties; toliaus atvirose spintose pasieniuose istorijos, 
geogratijos, gamtos, dailės, žymesnių klasikų... kny- 
gos. Kadangi tokion skaityklon užkliūva net ir intel- 
ligentai, turėtų joje būti mokslo knygų. 

Kaimuose reikėtų steigti skaitytojų bureliai. Susi- 
spiečia po kokius 12 žmonių skaitymo rateliais, su- 
deda pinigų, pargabena laikraščių, knygų; jos kasdien, 
ar kas savaitė, ar kas mėnuo eina tam tikroj eilėje iš 
vieno ratelio skaitytojo rankų kitosna; taip tam tikrais 
laiko tarpais gaunama kaskart naujų periodinių leidi- 
nių, knygų pasiskaityti Metų gale laikraščių kom- 
pletus galima padovanoti parapijos liaudies knygynui, 
knygas gali kiekvienas narys pasilikti sau, kurias yra 
pargabenęs už savo pinigus, 

Taip pat reikėtų rūpinties, kad kiekvienas parapi- 
jietis įsisteigtų sau naminį knygynėlį. Čia pirmiausia 
turėtini kiekvienuose namuose Geručio raštai. Leng- 
viausia įsisteigti naminį knygynėlį, rašanties kasmet 
į Šv. Kazimiero Draugijos narius. Mokant kasmet po 
šešis auksinus, 0 gaunant už aštuonius auksinus 
knygų, pamažėli nejučiomis susirinks nemažas įvairaus 
turinio knygynėlis su aiškia katalikiška pakraipa. 

Be draugijų, liaudies knygynėlių, skaityklų, skaity- 
tojų burelių, namų knygynų kunigas turi dažnos pro- 
gos geriems raštams platinti. Lankydamas parapiją, 
paveikslėlių, ar kitų dovanų vietoje gali dalinti kny- 
geles, organizuodamas katalikiškų knygų ir laikraščių 
pardavinėjimą, kolportažą, remdamas kiekvieną knygų 
nešiotoją, kurs neplatina priešingų tikybai raštų. Ten, 
kame platinamos abejotinos vertės knygpalaikės, rei- 

kėtų pastatyti sau palankų žmogų su kitokiais raštais, 
kad norintieji galėtų gauti sau tinkamų knygų, laik- 
raščių. 

Labai svarbu, kad žmonės skaitytų gerus laikraš- 
čius, ypač kad šiandien beveik vienatinė liaudies knyga 
tai laikraštis. Todel išmintingai rūpinsis kunigas iš 
parapijos pašalinti netikusius, priešingus tikėjimui, o 
praplaptinti jų vietoje tarp žmonių padorius laikraš- 
čius. Prie kiekvienos progos — turi patarti šituos 
laikraščius užsisakyti, net patarpininkauti užsisakyme; 
turi žiūrėti, kad jų būtų viešose įstaigose, arbatna- 
miuose. Jei negalima pašalinti visai kokio - nors ne- 
geistino laikraščio, pasirūpins, kad greta jo būtų ir 
katalikiškas dienraštis, savaitraštis, mėnesinis laikraš- 
tiBi. 

Be knygų ir laikraščių reikėtų gyvu žodžiu 
šviesti žmones. Progos švietimui duoda visokie su- 
sirinkimai, šventadieniai kursai, vakariniai kursai, .. ku- 
riuose galima įvairųs įvairiausi klausimai gvildenti, aiškinti 
visokios mokslo šakos. Mokslo sritis taip yra plati, 
kad nepritruks medžiagos, net ir sunkesnius dalykus 
populeriškai papasakojant. Prie tų aiškinimų reikia 
skirti vietos pasikalbėjimams apie klausytojų keliamuo- 
sius klausimus. Taip-pat reikėtų lavinti prelegentus, 
kad iš klausytojų tarpo kas gabesnis rengtųsi ką pa- 
skaityti, papasakoti - kitiems; taip ilgainiui iš pačios 
liaudies tarpo rasis gerų kalbėtojų, paskaitų rengėjų ... 

Kad vaizdžiau galima būtų paaiškinti sakomieji 
dalykai, gera yra vartoti magiškoji lempa; su jos pa- 
galba rodomieji paveikslai iš įvairių mokslo šakų aky- 
vai parodo tuos dalykus, kurie kartais yra persunku 
išaiškinti žodžiais. Reikia pastebėti, kad tokie rodymai 

praverčia neperdažnai daryti, labjausia — neperilgai 
tęsti; paskaita privalo būti svarbiausias dalykas, o 
nykstomieji paveikslai — tik priedas. 


Iš tykybos srities galima būtų rodyti Kristaus gy- 
venimas, Rymo katakumbos, krikščionių persekiojimai .. 
Kaip tokie paveikslai veikia, paminėsiu sodžiaus vaiz- 
delį. Sodietis, kalbinamas eiti kinematografan, kame 
Kristaus kančia buvo rodoma, gailėjosi pinigų, išsikal- 
binėjo, ne ką ten pamatysiąs. Bet pažiūrėjęs tarė: 
„Visą savo amžių girdėjau kunigus skelbiant, kad žy- 
dai Kristų kankinę, bet niekad netikėjau; maniau sau, 
duosis mat Dievas save kankinti; dabar savom akim 
pamačiau“... Netik nebesigailėjo išleistų pinigų, bet 
davė dar pačiai ir vaikams, kad eitų pažiūrėti. 


Gregorij Petrov'as su savo draugu, lankydamas 
Italiją, pastebėjo daugelį dvasiškių, bevaikščiojant be 
matomo darbo, ir tarė: „Ak, tie tėvai, tėvai! kad 
jie nors po vieną — kitą išmokytų skaityti, rašyti 
kaip jie pakeltų krašto kultūrą“ ... Saugokimės, kad 
ir mums tas priekaištas nepritiktų; juk ir mūsų krašte 
yra dar gana nemokančių skaityti, rašyti... Praeityje 
mes turime gražių pavyzdžių kunigų, kurie atsidėję 
švietė liaudį. 


Vyskupas Valančius rašė, spausdino ir dalijo žmo- 
nėms savo knygeles. Kun. Katelė anais sunkiais per- 
sekiojimo laikais išmokė visą Panemunėlio parapiją 
skaityti, rašyti, skaitliuoti, Lietuvos istorijos, geografi- 
jos... Kun. Budvytis, užsidaręs Papilės vikariato lan- 
gynes, mokino jaunuomenę..... Kiti užaugusiems 
dalydavo rašymo pavyzdžius, reikalaudavo mokyties 
rašyti... 

Šiandien, esant laisvai Lietuvos mokyklai, nebėra 
reikalo griebties senovės priemonių; bet atsidėję lan- 
kykime liaudies mokyklas, mokinkime jose tikybos 
dalykų, švieskime, dorinikime jaunuomenę, steigkime 
drauge su liaudies mokytojais ir kitais intelligentais 
vakarinius kursus užaugusiams, šventadienius kursus... 


Literatūra: Pieper, Volksbildungsbestrebungan, ihre 
Notwendigkeit und ihre Mittel. Plass, Gesundung des sozialen 
Lebens durch Volkserziehung. Miller, Volksbildungsabende, 
Keller, Heimatmission und Dorfkultur. Kiūster, Anleitung 
zur Einrichtung und Verwaltung von  Volksbibliotheken, 
Brykcezyūski, O korzyšiach z nauki i czytania dobrych 
ksiąžek. Jaskulski, Materjaly do odezytow w towarzystwach 
robotnicezych. 

3. Liaudies gerovės pakėlimas. 

vasios kultūra yra didesnės svarbos, 
negu kūno gerovė; vienok ir materialė 
kultūra yra labai svarbi, labjausia 
socialiu žvilgsniu, ir turi didelės įtek- 
mės į dvasios ir doros gyvenimą. 

= E Kad žmogus galėtų būti šviesus, 
doras, — reikalingas tam tikras materialės gerovės 
laipsnis. Yra daug vargo be žmogaus kaltės; bet yra 
taipgi skurdo, kuriuo kaltas pats žmogus. Šitą skurdą 
mažinti — visuomeninė kunigo priedermė, 

Didžiausias skurdo šaltinis kaip miestuose, taip ir 
sodžiuose tai girtuoklystė. Apskaitoma, kad lietuviai 
pirm pasaulinio karo pragerdavę maž daug apie 20 
mil. rublių; tuos pinigus išleidžia daugiausia netur- 
tingieji visuomenės sluogsniai. Pirmiausia turime sau- 
goti nuo girtuoklystės tuos, kurie dar neįgudę gerti; 
su įpratusiais girtuokliais — daug sunkesnis darbas; 
reikia rūpinties išauklėti naują sveiką kartą be palin- 
kimo girtybėn; užtat prie kiekvienos“ progos žodžiais, 
pavyzdžiais bei raštais rodykimę piktus girtuoklystės 
vaisius. 

Bet ir geriančius kunigas rūpinsis kantriai pamo- 
kyti. Be pamokslų, kurie visiems sakomi, gaus pro- 

gos klausykloje, asmeniniuose pasikalbėjimuose, ar tai 
netyčia pasitaikiusiuose, ar tai tyčiomis jieškotuose. 
Apsieimuose su girtuokliais labai didelės reikšmės turi 
sakinys: „Suaviter in modo, fortiter in re“. Kunigas 
su geriančiais privalo taip apsieiti, kad turėtų jų pa- 
sitikėjimą. Be pasikalbėjimų kunigas į girtuoklį turi 
veikti raštais; tinkamiausios tokios knygos, kurios savo 
vardu nepasako, kad ten apie girtuoklystę rašoma, pa- 
vyzdžiui: „Priešas, ar Prietelis“. 

Girtuokliai yra ligonys, kuriuos praverčia gydyti. 
Gerai veikia girtuoklių gydyme priešalkogolinės ligo- 
nynės; jos 60"/o išgydo, 20 */; gerokai sutvarko, pa- 
taiso. Kituose kraštuose yra memaža tokių įstaigų, 
kuriose gydomi alkogolikai, net ir alkogolikės. Gy- 
dymas paprastai tęsiasi 6—12 mėnesių. Būtų labai 
geistina, kad mūsų „Blaivybės“ draugija savo krašte 
įsteigtų bent vieną tokią ligonynę. Kol to nėra, ga- 
lėtų atskiri „Blaivybės“ skyriai siųsti kur kitur žmo- 
nes, atsidavusius tam piktam įpročiui, vertus gydyti, 
reikalingus šeimynai, kraštui, Bažnyčiai.  Pakeldami 
nors vieną tokį nupuolusį, atneštumėm nemaža nau- 
dos kaip atskiriems žmonėms, taip ir visuomenei... 

Pas mus neprivalėtų būti nė vieno bažnytkaimio, 
kuriame nebūtų „Blaivybės“ draugijos skyriaus. „Blai- 
vybės“ dr. turėtų blaivinti žmones: nurodydama žo- 
džiu, raštais, paveikslėliais, skrajojamais lapeliais... 
alkogolinių gėralų pavojų; steigdama skaityklas, arba- 
tines, pasilinksminimus be girtybės; platindama gėri- 
mus be alkogolio; laikydama juos įvairiose įstaigose, 
užeigos namuose, vagzaluose, net rinkose; pasirūpin- 
dama, kad būtų tinkamai tvarkomas svaiginančių gė- 
ralų pardavinėjimas, kad būtų ginama duoti jų prie- 

augliams be tėvų, globėjų, šeimininkų žinios; globo- 
dama vaikus ir jaunuomenę, kad nepradėtų vartoti 
svaigalų; išgaudama valsčių savivaldybėms ir apskri- 
čių seimeliams teisės užginti svaiginančių gėralų da- 
rymą, pardavinėjimą, vartojimą. 

Be blaivybės platinimo, rūpinsis kunigas visa pa- 
šalinti, kas veda prie prasiskolinimo, skurdo... Tokios 
priežastys yra noras perdažnai pasilinksminti: perilgos 
šeimyninės iškilmės, krikštynos, vestuvės, pakasynos 
ir kiti pokiliai ... Ypač kreiptina domės noran bylinė- 
ties, kurs prarija šeimynų turtą Gražiai pašiepia 
mūsų žmonių bylas Vaičaitis: „Kad viščiuko mažo 
koją atsitiko kam išlaužti, tuoj į bylą greitai joja, kad 
tik artimą pagraužti“ ... Reikėtų visaip kariauti prieš 
tą paprotį, net rodant komedijėles, kaip „Byla del linų 
markos“. 

Kartas nuo karto pravers parspėti žmones nedaryti 
bereikalingų, netikslių išlaidų. Dažnai laikraščiuose 
skelbiami be didelės vertės dalykai; neretai vaikščio- 
jantys pirkliai perša sodiečiams menkos vertės prekes 
už aukštas kainas; platinamos visokios loterijos, kurių 
tikslas — naudoti žmonių nesusipratimą; visokie tar- 
pininkai brangiai siūlija spalvuotus margus, bet be 
jokio skonies ir tikybinės prasmės Šventųjų paveiks- 
lus, kryželius, prisidengdami neva gerais tikslais, išti- 
krųjų gi pasipelnyti saviems užmanymams... Kunigas 
turėtų apsaugoti žmones nuo tų visų naudojimo būdų, 
nurodyti rimtas įstaigas, kame galėtų gauti gerų tos 
pačios rūšies daiktų, tikromis kainomis, net galėtų pats 
patarpininkauti. 

Kunigas privalėtų pasirūpinti ūkio pakėlimu.  So- 
dietis paprastai yra prisirišęs prie savo papročių ir 

apie naujus, net jau išbandytus dalykus nenori girdėti; 
čia reikalingas kunigo patarimas, kad išdrįstų pabandyt. 
Todel kunigas turėtų paaiškinti valstiečiams, kaip nau- 
dinga skirstyties vienkiemiais, nusausinti balas, page- 
rinti ar užsėti mišku tuščias vietas, kasti griovius, 
taisyti kelius, statyti tiltus, mainyti sėklas, auginti gerus 
gyvulius, tinkamai tręšti laukus, prižiūrėti sodus, auginti 
paukščius, veisti bites... Reikia paminėti, kad nevienai 
tų naminio ūkio šakų yra įsteigtos mokyklos, kuriose 
galima sistematingai pasimokyti, draugijos, kurios duoda 
patarimų šituose klausimuose, kartais net ir pašalpos... 
Tam tikslui steigtini ūkio rateliai; jie gerai vedami, 
— geras įrankis pakelti liaudies gerovei. Jie per savo 
susirinkimus, posėdžius netik teikia pamokinimų, kaip 
ūkį vesti, žemę dirbti, laukus tręšti, kaip kokius kuomet 
javus sėti, kaip gyvulius auginti, — bet gali taipgi 
tvarkyti bendrą ūkio gaminių pardavimą, bendrą pir- 
kimą mineralinių trąšų, sėklos, ūkio padargų, bendrą 
mašinų vartojimą... Mašinos tik tuomet apsimoka, kuo- 
met dirba metuose bent 15—20 dienų; vieno ūkyje greit 
darbus padirba; užtat reikia bendrai su kitais jas var- 
toti. Pravers pastebėti, kad, steigiant ūkio ratelius, 
reikia daug atsargumo, pasitarimo su prityrusiais jų 
vedėjais, kad jų vedimas reikalauja daug atsidėjimo. 
Čia ypatinga kunigo priedermė — raginti valdybos narius, 
kad sąžiningai pildytų savo priedermes, kad per jų 
apsileidimą neatsitiktų nuostolių ratelio nariams. 
Svarbus yra ūkininkams apsidraudimo klausimas 
nuo ugnies, krušos, gyvulių puolimo ..... Yra visokių 
asekuracijos draugijų, kuriose galima drausties: kas- 
met mokoma tam tikra pinigų suma draugijon; atsiti- 
kus nelaimei, gaunama iš draugijos tam tikras atly- 

ginimas. Priepuoliai esti sulyginant retai; mokant 
kasmet, išmokoma pinigų krūva. Geras būtų daiktas 
savitarpyje apsidrausti: susitartų keliolika-kelios de- 
šimtys ūkininkų, kad nelaimėje vieni kitiems padės; 
jei nė vienam per metus nieko neatsitiks, nė vienas 
niekam nieko nemoka; bet, jei kam, pavyzdžiui, sudegė 
daržinė su pašaru, nuostolius pasidalija visi draugi- 
ninkai tarp savęs; nutaria, kiek kiekvienas prisidės 
pinigais, ar rąstais, ar darbu prie daržinės atstatymo, 
kiek vežimų pašaro duos kiekvienas padegėliui. 

Dažnai daug rūpesčių teikia kunigui be savo kal- 
tės skolosna pakliuvę parapijiečiai. Taip antai, koks 
nors geras ūkininkas, gavęs jau praskolintą dubą, ne- 
žiūrint visų pasistengimų, negali užmokėti metinių nuo- 
šimčių; gręsia licitačija; dejavimams, ašaroms nėra 
galo... Kaip būtų gera, kad kunigas tokiuose atve- 
juose galėtų sušelpti nelaimingus parapijiečius. Todel 
gal kartais praverstų pratarti žodį — kitą turtingesniems, 
“ nupiešti reikalą parapijiečio, kuriam tose sąlygose pa- 
dėti — tikras krikščioniškas darbas. Rasi, galima būtų 
surinkti pinigų netik šitam kartui sušelpti suvargusiam 
parapijiečiui, bet ir sudėti didesnis ar mažesnis kapitalas 
nuolatinėms tokioms pašalpoms kartas nuo karto 
pasitaikančiuose atsitikimuose, bent paskolinti leng- 
vesnėmis sąlygomis, gelbint tėvų turtą vaikams, pade- 
dant jį valdyti. 

Tam tikslui gera steigti paskolos draugijos, kaip 
kad vokiečių Raiffeiseno kasos. Jų tikslas — suteikti 
paskolos vidutiniems, ypač mažiems ūkininkams mažais 
nuošimčiais; jos skolina tik nariams, duoda paskolas 
ilgam laikui ir palengvina išmokėjimą dalimis; apyvartos 
pinigai susideda iš indėlių, net ir nenarių; pelnas eina 


25 


kasos nuosavybėn padengti netikėtięms nuostoliams 
ir skiriamas visuomenei naudingiems tikslams. Kasą 
tvarko valdyba iš 5 žmonių; ją prižiūri taryba iš 9 
asmenų, pagaliaus — visuotinis susirinkimas, šaukiamas 
bent du sykiu metuose; už valdybos darbus atsako 
visi nariai, todel — didelis laidas. Raitfeiseno kasos veikia 
sekmingai netik Vokietijoje, kame jų Pareinyje yra lig 
16-0s tūkstančių, bet ir kitur užsieniuose. Kame tik 
jos įsisteigia, saugo sodiečius nuo naudojimo dideliais 
nuošimčiais, pakelia gerovę, sustabdo žemės ir judina- 


mojo turto pardavimą, užstatymą javų lauke... Todel 
kiekviename valsčiuje turėtų būti kas nors panašaus 
steigiama... 


Jei nori kunigas patarnauti savo parapijai, tegu 
pasirūpina paskolos draugijėlės įsteigimu; jos pasi- 
sekimas, žinoma, prigulės nuo valdybos sąžiningumo 
ir sumanumo. Jei ką panašaus steigti sumanytų, turėtų 
pirma pasiklausti prityrusių žmonių patarimo ir pats 
turėtų apsiskaityti toje šakoje. Kiek asmeniškai ku- - 
nigas turi draugijėlėje dalyvauti, priguli nuo aplinkybių; 
gal tinkamiausia kunigui vieta revizijos komisijoje. 
Be abejo, dalyvavimas draugijoje duoda nemaža darbo, 
reikalauja daug laiko, kurs reikalinga sielos reikalams 
pašvęsti. Bet, pasiėmęs atsakomą vietą valdyboje, ar 
valdybos prižiūrėtojo, turi kunigas atsidėjęs darbuoties, 
žiūrėti sąskaitas, kad neatsitiktų draugijai nuostolių. 

Svarbi socialė kunigo priedermė, patarti savo 
parapijiečiams piniginiuose reikaluose. Tuo žvilgsniu 
po kaimus viešpatauja pilnas tų klausimų nesupratimas. 
Daug pinigų pas žmones guli be jokios naudos, be 
palūkanų; žmonės neturi progos padėti savo pinigų 
su pelnu sau, o kartais paskolina be atsargumo, iš 

kur vargu begalės atsiimti... Kunigas turėtų patarti 
savo parapijiečiams, kuriuose bankuose geriau pinigai 
pasidėti, kuriuos pelningiau vertės popierius pirkti; 
reikėtų išaiškinti vekselių reikšmę, perspėti, kad jie nie- 
ko nepasirašytų neperskaitę, ko jie nesupranta; pra- 
verstų įkalbėti, kad jie išanksto rašytų testamentus, 
nes per tai nekartą išvengiama daugybės ginčų, bylų, 
bet pačiam nesikišti, kiek galint, į testamento turinį. 

Daugelyje vietų pakelti sodiečių gerovei steigia- 
mos vartotojų draugijos; jose nariai gauna prekes, per- 
kamas už jų pačių sudėtus pinigus, o gale metų "/o 
už padėtus pinigus ir tam tikrą rabatą nuo išpirktų 
prekių. Vartotojų draugijos, kame jos įsisteigia, nustato 
kainas, kurios dažnausia priguli nuo vietos pirklių 
susitarimo, ne nuo viso krašto rinkos. Vartotojų drau- 
gijos — naudingos ir nenariams, nes numuša prekių kai- 
nas, prie jų turi taikinties kiti pirkliai. Bet kaip kitur, 
taip ypač pirklyboje reikalingas sąžiningas ir sumanus 
draugijos vedėjas; kitaip vartotojų draugijos neturės 
bent ilgesnio pasisekimo. 

Nurodžiau kelius įrankius, kuriais kunigas galėtų 
prisidėti prie parapijos gerovės pakėlimo, bent sulaikyti 
nuo suvargimo. Tų priemonių skaitlius ir rūšys tuo dar 
neužbaigta; palieka dar didelis plotas paties kunigo 
prityrimui ir uolumui rasti kaskart naujus būdus, dėstis 
kokie parapijos reikalai. Tik aplamai paminėsiu didele 
doros, taupumo, darbštumo, teisingumo ... reikšmę, 
Baigiu psalmininko žodžiais: „Jaunas buvau, pasenau 
ir nesu matęs apleisto teisingo (žmogaus) ir jo vaikų, 
prašančių duonos“ (36). 

Literatūra: Sohnrey, Wegweiser fiir liindliche Wohl- 
fahrts- und Heimatspflege. Sohnrey, Wohlfahrtspflege aut 

dem Lande, Fassbender, Die lūndlichen Spar- und Darlehens- 
kassenvereine nach Raiffeisens System. Pemsel, Lindliche 
Wohlfahrispflege, eine Pficht der Gegenwart, Mazelin, Un 
curė et ses oevres rurales, Malinowski, Co podniesie dobrobyt 
drobnego rolnika. Semplowski, Czego potrzeba naszym go- 
spodarstwom wlošcimiskim. Danysz, O plodozmianie, Rze- 
wuski, Poco zakladamy kėlka rolnicze. Malinowskiį, Wlo- 
šcianiskie stowarzyszenie rolnicze, Wislicki, Wiejskie kasy 082- 
czędnosci i pozyczek dla wlošcian i wyrobnikėw, Krzywicki, 
Stowarzyszenia spožywcze. Wieniawski, Materyaly do po- 
gadanek dla kėlek rolniczych, Adamski, Kasy oszezędnošci 
w obrębie towarzystw. Piasecki, Kilka slow 0 oszczędnošei, 
Totoraitis, Ūkininko Draugas, vadovėlis ūkininkams apie 
žemės išdirbimą ir pelningą ūkio vedimą. Totoraitis, Daržas 
ir daržovės. Totoraitis, Ką daryti, kad pievos želtų. 
Vitkauskas, Gyvulių šėrimas. Vegelė, Žemės tręšimas, 
Vaisgamtis, Piktažolės ir jų naikinimas, Šuberto-Žalio, 
Taisykite ūkį. Paltarokas, Girtuoklystė-neturto motina, 
Kemėšis, Girtybė ir kova prieš ją Lietuvoje Kemėšis, 
Alkogolizmo klausimas. G-dys, Blaivybė, Helenius, 
Kwestija alkoholizmu, Klecki, Alkoholizm i antialkoholizm. 
Legrain, Un fleau social 'alkoholism. Kapitza, Alkoho- 
lismus und soziale Frage, Kapitza, Seelsorgor und die 
Missigkeitsbewegung. Neumann, Der Seelsorgor und der 
Alkoholismus. Mūllendorff, Die Trunksucht und die Brannt- 
weinplage, deren Folgen und Heilmittel. FVerstl, Die Alkohol- 
frage der Gegenwart. Plessing, Engl. Gasthiiuser nach Goten- 
burger Systein, 

visuomet buvo ir bus vargšų; var- 
gas, kaip ligos, kančios, mirtis yra 
gimtosios nuodėmės vaisius ir nie- 
kad nesiduos visai pašalinti. Bet ne- 
N galima šaltai žiūrėti, kaip žmonės 
skursta, vargsta, net miršta dėlei neturto, nešvarumo, 
epidėmijų ... kurioms bent žymia dalimi galima pastoti 
kelias. Vargšų globa tai plati sritis visuomeniniam 
kunigo veikimui. 

Pirmiausia kunigas pasirūpins sužinoti savo pa- 
rapijos vargšų, kaip kūno taip ir dvasios reikalus. 
Jei parapija didelė, kad kunigas pats vienas nebegali 
aprėpti visų labdarybės darbų, tai pasinaudos kokia 
tikybine draugija, kuri del artimo meilės kovoja su 
žmonijos skurdu. Bet ir tame atvejyje rūpinsis as- 
miniškai dalyvauti neturtėlių globoje, ypač surasdamas 
ir šelpdamas vargšus, kurie drovisi elgetauti. 

Jei iš savo lėšų suteiks jiems pagalbos, tegu nie- 
kad neparodys nepasitenkinimo, žinodamas Šv. Rašto 
žodžius: „Prie kiekvienos pašalpos turėk linksmą veidą“ 
(Sir. 35, 11), nes „linksmą davėją myli Dievas“ (Il Kor. 
0. 11). Kunigas turi žiūrėti savo tarnų, kad su varg- 

šais apsieitų švelniai, ne rūsčiais, paniekos žodžiais. 
„Geras žodis yra. geresnis už išmaldą“ (Sir. 18, 16). 

Duodamas išmaldą, kunigas turi elgties protingai. 
Kadangi prityrimas rodo, kad tikras vargšas nedrįsta 
lysti akysna, nemėgiantis darbo drąsiai prašo ir atsi- 
dėjęs elgetauja, gali atsitikti, jog tikrai stokojantis ne- 
gaus pašalpos, o nevertas bus sušelptas. Labjausia 
elgetos, kurie griebia bučiuoti rankas, puola po kojų, 
balsu verkia ir plačiai pasakoja savo skurdą, ypač 
kurie mėgia rodyti savo, bent vaikų žaizdas, — esti 
dažniausia neverti pašalpos. Todel nereikia klaidinti 
savęs begėdžių elgetų murmėjimu, bet reikia įsitikinti. 
Kame kunigas yra „vargšų tėvas“, kurs asmeniškai 
ir per draugijas šelpia stokojančius, ten niekam nebus 
reikalo elgetauti. 

Pasitaikius kokiam elgetai-keleiviui, nereikėtų var- 
toti lengviausio šelpimo būdo, neduot jam pinigų, kurie 
dažniausia praleidžiami artimiausioje smuklėje; bet, kiek 
galint, patirti, ar tai tikras, ar profesionalas elgeta, 
ir, sulyg reikalo, sušelpti valgiu, drabužiu, rečiausia 
pinigais. Reikia saugoties apgavikių, kurios važiuoja 
per parapijas, naudodamos kitų, ypač kunigų pasitikė- 
jimą; jos paprastai stengiasi apsimesti, buk iš svetimos 
kaltės pakliuvusios vargan; prieš ateinant į kleboniją 
mėgina kartais išpažintį atlikti, gąsdina nusižudysian- 
čios ir tt, jei kunigas jų nesušelpsiąs... Šitokias 
praverčia kartais atiduoti kokios draugijos globon, net 
į policijos rankas, nes be prievartos nepasitaisys. 

Tiksliausia šelpti vargšus per organizacijas. Pla- 
čiame pasaulyje daug yra draugijų, globojančių vargšus. 
Iš geriausiai patarnavusių tam tikslui pirmiausia minė- 
tina Pauliečio Šv. Vincento draugija, pavadinta to meilės 

artimo karžygio vardu, nes po jo globa pastatyta. Ji 
radosi 1833 m. ačiu aštuoniems Paryžiaus universiteto 
studentams; jų tarpe ypač atsižymėjo paskiaus įgar- 
sėjęs, kaipo literatūros istorijos profesorius, Antanas 
Ozanam'as, miręs 1853 m. Minėti studentai sudarė 
draugiją gyvenime artimo meilei vykinti; pabaigę moks- 
lus, išsiskirstė krašte, pasidarė jos apaštalais, išplatino 
ją įvairiose vietose. 

1845 m. apdovanota gausiais atlaidais, kartkartėmis 
Papų ir daugelio vyskupų patariama, šiandien Šv. Vin- 
cento draugija — prasiplatinusi visame pasaulyje ir turi 
šešis tūkstančius skyrių, arba konferencijų, daugiau 
šimto tūkstančių veikliųjų narių, kasmet išleidžia 12 
milijonų frankų. Be veikliųjų narių, kurie asmeniškai 
patys platina labdarybę, yra dar daugybė narių šel- 
Pėjų; jie deda pinigų, kaipo liuosą išmaldą. Visos 
draugijos priešakyje stovi aukščiausia taryba Paryžiuje; 
atskiruose kraštuose veikia vyriausios šalies, bent vys- 
kupijų tarybos. 

v. Vincento Draugijos veikimas išplėčiamas ant 
visų vargo rūšių: duodamos pašalpos valgiais, drabu- 
žiais, kūru; pašalpos užsimokėti už butą, vaikams auk- 
lėti; dalijama mokyklose vaikams duonos ir šiltos 
sriubos; steigiamos prieglaudos ir vaikams darželiai; 
rėdomi vargšų vaikai, ypač einantys prie pirmosios 

v. Komunijos; šelpiami jaunavedžiai butams įsirengti; 
prižiūrimi ligoniai, kaliniai ir iš kalėjimų paleistieji; 
kovojama prieš alkogolizmą; laikomos rekolekcijos, ypač 
rengiant prie velykinės... 

Nėra, man rodos, reikalo raginti kunigų, kad steigtų 
Šv. Vincento draugijos skyrius, juos palaikyti, jų susi- 
rinkimus lankyti... Visose aukštesnėse mokyklose 

profesoriaus Ozanamo pavyzdžiu įvestinos Šv. Vin- 
cento konferencijos, visose konferencijose — skyriai 
rūpinties besimokinančia jaunuomene; jie tam tikrais 
būdais šalintų dvasios ir kūno skurdą iš jaunuomenės 
tarpo... Bet sunku kalbėti apie studentų tan labdary- 
bės darban įtraukimą, kuomet ne visi dvasiškiai jaučia 
priedermę steigti Šv. Vincento konferencijas... 


Maždaug tą patį tikslą, kaip ir Šv. Vincento kon- 
ferencijos, turi Šv. Elzbietos draugija. Yra tai katalikių 
moterų ir mergaičių draugija, kurios, vedamos Šv. 
Elzbietos pavyzdžiu, pasišvenčia skurdui mažinti varg- 
šių, ligotų moteriškių ir vaikų tarpe; tą tikslą rūpinasi 
atsiekti, asmeniškai lankydamos ligones, dalimi pinigi- 
nėmis pašalpomis. Kai kurie draugijos skyriai laiko 
vargšėms virtuves, apmoka slaugytojas, moterims gim- 
dant... Kaip Šv. Vincento konferencijose, taip pat 
privalėtų būti prie Šv. Elzbietos draugijos skyriai, be- 
sirūpinantys jaunuomene; reikėtų steigti rankų darbelių 
mokyklas, augančias mergaites rengti prie tarnystės, 
neturinčias vietos priglausti, parūpinti atsakomą vietą, 
krypstančias iš doros kelio sulaikyti... 


Šv. Elzbietos draugijose narių mokesčiai nustatyti. 
Reikalingų lėšų vargšams palaikyti Šv. Vincento drau- 
gija gauna iš liuosų aukų, renkamų per konferencijas, 
iš geradėjų aukų, iš palikimų, testamentuose užrašomų, 
ir rinkliavų, daromų prie šeimyninių iškilmių: vestuvių, 
krikštynų, pakasynų ... Didelę paspirtį toms draugijoms 
duoda bažnyčioje pastatytos dėžės, vadinamos „Šv. 
Antano duona vargšams“. Ten dedamos aukos, kad 
per Šv. Antano iš Padvos užtarimą gautų reikalingų 
malonių. 

Liepojos bažnyčioje nuo daugelio metų stovi prie 
Šv. Antano altoriaus dėžė, duonos kepalo pavidale su 
plyšiu, pro kurį metamos aukos su tam tikrais užra- 
šytais į Šv. Antaną maldavimais, ar padėka Šventajam 
už gautasias malones. Kas antradienis laikomos prie 
Šv. Antano Mišios, pirma perskaičius sudėtas korteles; 
po jų skaitoma Šv. Antano litanija. Savaitinės Šv. An- 
tano duonos aukos siekdavo prieš karą lig 200 rublių. 
Tais pinigais perkama duona kepyklose ir dalijama 
tam tikroje tvarkoje miesto vargšams. Galima būtų 
priimti aukas netik pinigais, bet duona ir kitais daiktais. 

Karo metu vienas klebonas pastatė bažnyčioje 
rekstį, uždėjęs priedermę ateinantiems bažnyčion para- 
pijiečiams atnešti duonos gabalą. Taip surinkta duona 
maitindavo vargšus... Pravers dar paminėti esančius 
kitur dvasiškijos patariamus rinkimus senų daiktų, 
kuriuos galima taip ar kitaip suvartoti vargšų reika- 
lams.  Renkama viskas: metalo likučiai, suvartoti daik- 
tai iš geležies, cino, cinko, švino, vario, mesingio, su- 
gadinti papuošalai, laikrodėliai, senovės pinigai, pade- 
vėtos, bet nenuplyšusios drapanos, audeklų skiautės... 
Sv. Bonifaco draugijos Vokietijoje surenkama kasmet 
už tuos, rodos, be vertės daiktus 160,000 markių. 

Kaikur įtaisyti taip vadinami „trupinėlių namai“, 
į kuriuos renkami vartoti, bet nesugadinti daiktai: 
drabužiai, skalbiniai, batai, namų baldai, virtuvės ra- 
kandai, knygos ... Turtingas pilietis maloniai sveikina 
senų daiktų rinkėją, kurs jam apvalo namus nuo nebe- 
vartojamų daiktų, o vargšui nereikia elgetauti, pirkties 
brangiai; kiekvienas užmoka sulyg savo išgalės, net ir 
veltui gauna. Tie dalykai surenkami, pataisomi, va- 
lomi, parduodami už pataisymo išlaidas, o tikriems 

vargšams ir veltui dalijami. Taip čia viskas sumaningai 
suvartojama vargšų naudai. 

Berlyno „trupinėlių namuose“ viename kambaryje 
sudėti virtuvės rakandai, kitame — apavas, trečiame 
— baldai, ketvirtame — drabužiai, penktame -- knygos... 
Ten prieš karą gaudavo darbininkas, ar jo žmona lem- 
pas, stiklines, virtuvės įtaisus už 5, daugiausia už 20 
skatikų; brylių, skribelaitę — 15 sk, marškinius — 
15 sk, batus — 50 sk, pirštines 10 sk., visus darbi- 
ninko drabužius — 1 auksiną... Jaunavedžiai gali 
gauti kambarių įtaisymą su lovomis, patalų skalbiniais 
už 5—10 auksinų; įei kas ir to neišsigali užsimokėti, 
tam gana pranešti savas antrašas, ir bus viskuo, kiek 
reikiant, aprūpintas, ištyrus dalyką... 

Paskutiniu laiku platinamas paprotys prie paka- 
synų vainikų vietoje dėti aukas labdarybės tikslams, 
o laikraščiuose paskelbti mirusiojo giminių žiniai, kad 
jiems brangus asmuo neužmirštamas, bet pagerbiamas 
tikslesniu būdu. Vainikai paprastai brangiai kainuoja, 
paskiau metami be regimos naudos, tuo tarpu kad 
šitaip atlikusieji pinigai suvartojami gyviems šelpti. 
Kartais pradedamos jau trumpinti, net apleisti šeimy- 
ninės iškilmės, kaip vestuvės, krikštynos, šermenys. 
pokiliai; neišleisti pinigai duodami vargšų reikalams... 

Sodžiuose vargšų padėtis kartais esti daug liūd- 
nesnė, negu miestuose, Čia pavargęs žmogus elge- 
tauja pakiemiais, 0 nebegalintis paeiti laikomas pa- 
dieniais atskiruose kiemuose, kol apvežamas visas 
kaimas, o tada kraustomas kitan sodžiun. Įsivaizdin- 
kite sau bejiegį senelį, ar senutę, kurie per purvą, ypač 
per sniegą šaltą žiemą brenda, jieškodami sau maisto, 
kiekvienam  pravažiuojančiam turi sukties iš kelio, 

bristi pusnin iki kelių... Atėjus vakarui, prašosi nak- 
vynės, bet ne kas labai nori priimti... Dar blogiaus 
esti su nebegalinčiais paeiti: vežiojamas iš kiemo kie- 
man, nenoromis priimamas, menkai valgydinamas, 
nuolat niekinamas, nekartą rūsčiai pabaramas ... Baisu 
pažvelgti to žmogaus širdin, ką jis jaučia... Toks 
žmogus, rasi, nekartą keikia savo gimimo dieną ir gal 
sakos, jog jam geriau būtų buvę, kad nebūtų gimęs... 

Laikyti tokiems vargšams reikėtų steigti prieglau- 
das, kaip tat jau yra įvesta prie keliolikos mūsų para- 
pijų. Jose randa sau globos ir maistą dirbusieji visą 
gyvenimą tos apylinkės žmonių naudai. Visi, prity- 
rusieji labdarybės veikime, pabrėžia geros organizacijos 
reikalą, kad tinkamai eitų vargšų globa; nes blogai 
vedama labdarybė vietoje to, kad mažintų skurdą, kar- 
tais jį net padidina, 

Elgetynų esama trejopų: draugijinių, parapijinių ir 
valstybinių. Tinkamiausia įkurti prie kiekvieno vals- 
čiaus elgetynas. Mat draugijų ir parapijų laikomus 
elgetynus tegalima kurti miestuose ir didesnėse para- 
pijose. Kame tėra keletas elgetų, nekursi juk atskiro 
elgetnamio. Prie tokių elgetynų laikymo daug papra- 
stai esti vargo: vienas atiduoda nustatytą mokestį, kitas 
— ne; ir eik elgetyno valdyba elgetaudama ... Vals- 
čiaus elgetynas sutalpins visus savo elgetas, 0 reika- 
lingas lėšas rinks valsčių savivaldybės, ar uždės mo- 
kestį visiems nuo žemės, gal net ir nuo galvos. Pa- 
galiaus tik valsčiaus elgetynai gali apimti visą kraštą 
ir taip išrišti-elgetų klausimą. Kurše labai gerai sekasi 
valsčių elgetynams. 

Mažose, aplamai sakant, pertekusiose parapijose 
gali užtekti tvirtos rankos, aiškios pažiūros, karštos 


35 35 


širdies kunigo, paremto gerų parapijiečių, kad pada- 
rytų tai, ko reikalauja labdarybė. Čia reikėtų turtin- 
gųjų širdis palenkti prie labdarybės. Kunigas privalo 
turtingesniesiems patarti rašyties į labdarybės draugijas, 
rinkti nuo jų toms draugijoms didesnių aukų, rašant 
testamentus, priminti vargšų reikalus, netik pavargusių 
giminių. Bet, kas svarbiausia, kunigas turi savo geru 
pavyzdžiu eiti parapijiečių priešakyje... 

Ir kunigui turi reikšmės Kristaus žodžiai: „Būkite 
gailestingi, kaip ir dangiškasis jūsų Tėvas yra gai- 
lestingas“ (Luk. VI, 36). Neužmirškime, jog turėsime 
duoti apyskaitą iš savo turtų ir kad Tridento santaryba 
(25 ses. de Ref. cap. I) gina Bažnyčios turtais daryti 
turtingus namiškius ir gimines. Kuomet Martiną IV 
aplankė giminaitis ta viltimi, gausiai būsiąs apdovano- 
tas, ir nustebo, kad Papa tedavė apmokėti kelionės 
išlaidoms, išgirdo: „Bažnyčios turtai priguli vargšams, 
o ne Papos giminėms“. Nesivėlinkime taipogi para- 
šyti testamento, nes nežinome nei dienos, nei valan- 
dos ... Pirkime, kol turime laiko, nenykstančius turtus, 
kurių vagys neiškasa, kandys ir rūdys negadina (Mat. 
VI, 19), 

Šelpkime, kaip galėdami, vargšus; parodykime vi- 
sam pasauliui, jog Bažnyčios dvasia gyvuoja mūsų 
tarpe; susidėję su geros valios žmonėmis, kokių nie- 
kad netrūksta, darbuokimės atsidėję vargšų naudai, kad, 
kaip pirmais Bažnyčios amžiais, nebūtų tarp mūsų nė 
vieno stokojančio; būkime tikri, kad nereikės, kaip 
anuomet, parduoti namų, laukų, bet užteks turtingųjų 
pertekliaus vargšams aprūpinti, 


Literatūra: Paltarokas, Labdarybės tvarkymas kitur 
ir Lietuvoje. Weydman, Die Wanderarmenfirsorge in 

)igonių padėjimas, ypač sodžiuose 
i] dažnai esti sunkesnis, negu vargšų, 
nes nėra, kas juos prižiūri. Čia vėl 
plati sritis kunigui socialiai veikti. 
Kunigui privalo gulėti ant širdies 
8 = 4 ypač du dalyku: išlavinimas ligonių 
prižiūrėtojų ir pirmos pagalbos davimas netikėtuose 
priepuoliuose. 

Išlavintos ligonių prižiūrėtojos mūsų kraštui yra 
būtinai reikalingos. Dažnai kaimuose nėra nė vieno 
žmogaus, kuris būtų šiaip-taip susipažinęs bent su 
pagrindinėmis ligonių priežiūros taisyklėmis. Kituose 
kraštuose yra daromi kursai ligonių prižiūrėtojoms; 
juose sveikos, stiprios mergaitės, ar našlės 25 —35 am- 
žiaus metų, lavinamos prityrusių gydytojų, drauge ir 
ligoninėse praktiškai pamokinamos. 

Galima būtų pradėti nuo maža. Pirmiausia reikėtų 
pasirūpinti prirengimu ligonių lankytojų, kurios, prie 
kito savo darbo, be atlyginimo iš artimo meilės, lan- 
kytų ligonius, patarnautų jiems pagal gydytojų nuro- 
dymų. Kaipo tokios ligonių lankytojos geriausia tiktų 
kaimo siuvėjos, kurioms ligonių lankymas duotų net 
pailsio nuo darbo. Galėtų ligoniams patarnauti taip- 
pat mūsų davatkos. 

Kitur yra taisomi ligonių lankytojų šešių savaičių 
kursai; išlaidos prieš karą už kelionę, mokslą, valgį, 
aprūpinimą vaistų dėžute bei reikalingiausiais įrankiais 
siekdavo lig 200 markių; tas lėšas dažniausia duoda 
kokia nors, ypač labdarybės draugija. Reikėtų pas 
mus, parinkus tinkamų asmenų, šis tas panašaus da- 
ryti; juk turime savų gydytojų ir ligonynių ne tik mie- 
stuose, bet ir didesnėse apylinkėse. 


Tolimesnis žingsnis ligonių globojime sodžiuose 
būtų laikymas valsčiaus apmokamų ligonių slaugytojų, 
kurios bent pusmetį, net ir visus metus bitų siste- 
matingai pasimokinusios ligonių priežiūros. Tokių li- 
gonių slaugytoja pageidaujama būtų kiekvienoje para- 
pijoje, reikalinga ypač vietose, tolimesnėse nuo gydy- 
tojo gyvenamojo miestelio. Kartais, ir nevežant gydy- 
tojo, prižiūrėtoja galėtų raštu pasiklausti gydytojo pa- 
tarimų. Kur kitur daroma tai per telefoną; net yra 
labdarybės draugijų pasamdytų gydytojų; jie už tam 
tikrą metinį atlyginimą, kiekvieną sykį paklausus, kada 
tik reikia, turi duoti nurodymų. Prie slaugytojos labai 
tiktų ligonių lankytojos; ypač, atsiradus daugiau ligonių, 
padėtų jiems patarnauti. 


Pavyzdingas ligonių priežiūros sutvarkymas kai- 
muose yra įvestas Obergonderhauseno parapijoje, tu- 
rinčioje tik 2000 žmonių; joje veikia klebono įvesta 
draugija ligoniams globoti. Draugija turi pasyvių ir 
aktyvių narių. Pasyvūs nariai — tos šeimynos, kurios 
kasmet įneša draugijos kason 3 markes; už tai gauna 
be apmokėjimo priežiūrą, reikalingus įrankius, perrišimo 
medžiagą, sykį daktaro vizitą sunkioje lygoje, gydytojo 
patarimus per ligonių prižiūrėtoją mažiau pavojinguose 

atsitikimuose, kiek sykių reikia ligonių slaugytojai; už 
tai gydytojas gauna metinį mokesnį 300 markių. 

Aktyvieji draugijos nariai tai vyrai bei moterys, 
kurie visados pasiryžę darbu padėti ligonių prižiūrė- 
tojai ir sergančiojo šeimynai.  Suserga, sakysime, šei- 
mynos tėvas per šienpiutę, aštuoni-dešimtis vyrų eina 
kasdien po dvi valandi papiauti už jį šieno, džiovinti, 
parvežti namo .... Tas pats daroma ir kituose ūkio 
darbuose bei reikaluose. Serga, pavyzdžiui, keleto 
mažų vaikų motina, eina po dvi moteri rytą, per pie- 
tus ir vakare apžiūrėtų viena vaikų, kita gyvulių... 
Veiklieji nariai taipgi budi prie ligonių naktimis, pava- 
duodami slaugytoją... Kol neturime panašių drau- 
gijų, galima būtų paraginti kaimynus, kad bent per 
darbymetę ateitų talkon sergančiai šeimynai. 

Tarp Šv. Pranciškaus brolių ir seserų yra kaikur 
organizuojama ligonių priežiūra.  Patarnavimas teikia- 
mas tuo, kad ligonis lankomas, tikslingai prižiūrimas, 
aprūpinamas reikalinga pašalpa, valgiu, skalbiniais, 
rūbais, vaistais... Visi III Šv. Pranciškaus įstato nariai 
galėtų dalyvauti ligonių šelpime, ar tai, kaip labdariai, 
mėnesiniais mokesčiais, ar vienkartinėmis didesnėmis 
aukomis, ar asmeniškai prižiūrėdami ligonį. Tie, kurie 
asmeniškai prižiūri ligonius, esti lankytojos, ar tai 
pramokytos slaugytojos. 

Kaipo lankytojos ir slaugytojos teleistinos ištikimos 
žmogystos, kurios del Dievo meilės nori patarnauti 
artimui. Jos galėtų rūpinties ligonio dvasios stoviu, 
aprūpinti tikybos paguoda, paskaityti kokią nors gerą 
knygą, duoti pačiam ligoniui pasiskaityti ... Kūnui 
patarnautų tuo, kad padėtų atsikelti, pravėdintų, išva- 
lytų butą, praskalbtų baltinių, pasiūtų reikalingų dalykų, 

nueitų kur nors ligonio reikalais, parinktų piniginių 
aukų... . 

Darbas išlavintų III įstato seserų apima visas ligo- 
nių priežiūros sritis: gimdančių, kūdikių, vaikų... glo- 
bą. Labai svarbi priedermė — gimdančių globa; jos 
išpildymui reikalingas yra praktiškas prisižiūrėjimas 
tam tikrose gimdymo įstaigose per kokius 2—3 mėne- 
sius, jei minima žmogysta su aplamaja ligonių priežiūra 
yra jau tinkamai susipažinusi. 

Namų prižiūrėtojos yra tolimesnis, labai pagei- 
daujamas kaimuose asmuo labdarybės vainike; jos 
įeina šeimynon, kuomet motina del nesveikatos, ar 
kitos kokios priežasties negali prižiūrėti savo namų, 
vaikų. Socialė šito patarnavimo reikšmė yra labai di- 
delė; jis užtikrina nevienai šeimynai ūkišką ir dvasišką 
pagalbą, palaiko moters sveikatą, saugodamas ligonę 
nuo persisunkinimo ir sveikatos atgavimą palengvina, 
saugo mažėlius nuo apleidimo... 

Nemažiau svarbos turi ūmi pagalba nelaiminguose 
atsitikimuose. Ypač kunigas tokiuose atvejuose pir- 
mas šaukiamas prie ligonio ir pirmas klausiamas pa- 
tarties priepuolyje; todel jisai privalėtų žinoti, kaip 
kokiame atsitikime reikia elgties, paduoti pirmutinę 
pagalbą.  Įkiš kas į mašiną ranką, ką nors nutrenks 
perkunas, nuskęs kas nors, sušals... ir niekas nežino, 
kas reikia daryti, kol gydytojas, gal dar toli gyvenan- 
tis atvažiuos. Yra mūsų kalboje knygelė — „Pirmoji 
pagalba nelaiminguose atsitikimuose“; ji kuoplačiausiai 
turėtų būti pasklidusi tarp Žmonių. 

Kunigas privalėtų turėti šitą knygelę; net ir kitose 
kalbose vieną — kitą; jas gerai perskaityti, kad ūmia- 
me reikale galėtų greitai rasti reikalingų žinių, kada 

kiekvienas akimirksnis kartais turi didelės reikšmės... 
Gal būtų gerai, pasitarus su gydytoju, turėti pas save 
reikalingiausių vaistų ir perrišimo medžiagos, ypač 
kame nėra vaistinės. Žinoma, kunigas tesikiš reikale, 
o toliau paves gydytojui. Esant ligonių slaugytojai, 
teina ji su pagalba ūmiame priepuolyje; bet ir kunigas 
turi būti pasiryžęs padėti, jei nėra kam nelaimingojo 
gelbėti. 

Kunigas kartas nuo karto privalėtų priminti žmo- 
nėms, kad susirgę, ypač vaikų ir senių ligose, šauk- 
tųsi gydytojo pagalbos, kad jo įsakymus sąžiningai 
laikytų. Kunigas turi tuo žvilgsniu išblaškyti visas 
klaidingas pažiūras, privalo kovoti energingai, bet ir 
išmintingai su šundaktariais, užtarti ligonius pas gy- 
dytoją, jei tai būtų reikalinga, kad imtų savo mokestį, 
atsižvelgęs ligonio pertekliaus. Gera būtų susitarti su 
toliau gyvenančiu gydytoju, kad paskirtomis dienomis 
kas savaitė, nors ir rečiaus atvažiuotų miestelin, ap- 
sistotų aprinktuose namuose ir apžiūrėtų negaliuo- 
jančius... 

Labai praverstų įsteigti parapijoje kokią nors 
draugiją pašalpoms duoti ligoje, bent apmokėti vai- 
stus ir gydytoją vargšams. Kokią didelę socialę 
reikšmę turi malonus ligonių lankymas, nėra reikalo 
plačiaus apie tai kalbėti; prie tam kunigas turėtų at- 
kreipti akis į ligonio laikymą ir patėmytą kiekvieną 
didesnį apsileidimą rūpinsis nurodyti, net pašalinti... 

Taip tat ligonių globa yra plati praktiško visuo- 
meninio darbo sritis. Jei taip globosime savo parapi- 
jiečius, rūpinsimės jų dvasios ir kūno reikalais, atlik- 
sime gailestingojo Samariečio rolę, kurią pavyzdžiu 
visiems pastatė Kristus; tik saugokimės, kad, kaip 

Senojo Įstatymo kunigas, nepraeitumėm pro šalį, nors 
ir matydami didžiausį skurdą, nelaimę... 


Literatūra: Vileišis, Kas daryti, kad sveiki būtu- 
mėm ir ilgai gyventumėm? Vileišis, Naminis gydytojas. 
Vileišis, Pirmoji pagalba nelaiminguose ataitikimuose, 
Buividas, Pirmoji pagalba ūmai susirgus; alkoboliniai gė- 
ralai ir taboka. Paltarokas, Girtuoklystė - nesveikata. 
Esmarsch, Die erste Hilfe bei plėtzlichen Ungliicksfillen. 
Baur, Erste Hilfe im Haushalt, Merkblitter fūr Gesundheits- 
pilege. Heyl, Hilfsbuch fūr Hauspflege. Flesch, Die 
Hauspflege, ihre Begriindung und Organisation in Hauspflege- 
vereinen. Kien, PFreiwillige Krankenpflege auf dem Lande, 
Marx, Handbūchlein der Krankenpiloge zu Hause und im 
Hospitale, Oberst, Leitfaden der Krankenpilege. Witt- 
hauer, Leitfaden fitr Krankenpflege im Krankenhaus und in 
der Familie. Fessler, Erster Unterricht in der Kranken- 
pflege. Dūttmann, Wegweiser fr Krankenpflego. Neu- 
mann, Handbuch der Volksgesundheitspflege. Rosenthal, 
Die Volkskrankheiten und ihre Bekimpfung.  Kinn, Der 
Krankendienst, Taschenbiichlein fr Sehwester, Brader und 
Seelsorger. Hagler, Der Sonntag vom Standpunkte der Ge- 
sundheitspilege und Sozialpolitik. 

DOO0000000T 000070 707 ANITTOTYĄ 
6. Šeimynų gyvenimo tobūlinimas. 


AARARAROORAMAKALALKARIAMAELOLAORALAKAKIAĖI 


2168) eimynos gyvenimo palaikymas krikš- 
čionių dvasioje, vienoda visų rimty- 
bių nuomone, yra vienas svarbiausių 
įrankių įvairiems socialiems dabar- 
ties trūkumams papildyti. „Šeimy- 

>Z6 na, rašo Leonas XIII savo Encikli- 
koje apie svarbiausias krikščionio priedermes, tal- 
pina savyje valstybės šaknis, ir valstybių likimas di- 
desne dalimi nulemiamas prie naminio žydinio; todel 
tie, kurie nori valstybes atitraukti nuo krikščionybės, 
sistematingai pradeda nuo šaknies ir rūpinasi suga- 
dinti šeimos gyvenimą ... Reikia visados tai, kaipo 
svarbiausį dėsnį, palaikyti, kad nuo naminio vaikų 
auklėjimo daugiausia priguli.  Kame jaunuomenė gim- 
dytojų namuose randa gerą gyvenimo tvarką ir krikš- 
čioniškų dorybių mokyklą, ten stovi taipogi valstybės 
gerovė tikroje globoje“... 

Kunigas nieku būdu negali didesnės įtekmės įgyti 
parapijoje, kaip tik palaikydamas jaunavedžius prieš 
jungtuves, prie jungtuvių ir po jungtuvių gerame krikš- 
čioniškos tvarkos kelyje. Kaip gi tat gali atskiras 
kunigas prisidėti prie kertinio visuomenės akmens-šei- 
mynos palaikymo? Pirmiausia per patarimus ir pamo- 

kinimus, steigiant šeimyną. Kunigas nuolat esti klau- 
siamas patarimų  vedimo-tekėjimo reikalais. Bet, 
nebesakant apie šituos atsitikimus, jis privalo tuos 
dalykus, nuo kurių priguli šeimynos laimė, kaip antai: 
ypatybes, kurias privalo turėti jaunavedžiai (dorą, 
darbštumą, blaivybę, reikalingas žinias ūkiui, namų 
ruošai, sveikatą, tinkamą turtą...) per pamokslus 
aiškinti. 

Prieš vestuves esti jaunavedžių kvotimai; ta proga 
reikėtų pasinaudoti, kad jie atkartotų tikybos mokslą, 
kurį turės skiepyti būsimai savo šeimynai; tik nerei- 
kėtų į tai žiūrėti, kaip į kokį mažmožį, bet rimtai iš- 
pildyti savo priedermę; maloniai priversti prisiminti 
sau tai, ką buvo pamiršę, parmanyti tai, ko, vaikais 
būdami, kaip reikiant, nesuprato ... Patartina, kad iš- 
pažintį atliktų iš viso gyvenimo, kad „jaunų dienų 
neprotingų, paklydimais gan turtingų“ nuodėmes ap- 
gailėtų ir pradėtų visai naują gyvenimą; ir čia duoti, 
žiūrint jaunavedžių reikalų, tinkamų patarimų. Įkalbėti 
jaunavedžiams, kad vestuves padoriai suruoštų ir 
žmoniškai praleistų, labiausia vengtų girtybės ... Čia 
rasi, minėtina ir toji tiesa: „Girtų tėvų — girtuokliai 
vaikai“... 

Labai svarbu šeimynai palaikyti — bendros maldos 
namuose. Žymūs visuomenės veikėjai nevienos žmonių 
ydos priežastį mato tame, kad šeimynos nebesimel- 
džiančios. Todel mes turime savo parapijiečiams įkal- 
bėti bendros maldos paprotį. Per maldą gauna šei- 
mynos gyvenimas grožės, stiprybės, šventumo ... Per 
maldą gaunama Dievo palaimą. Nukryžiuotasis turėtų 
būti kiekvienuose krikščionių namuose; prie Jo turėtų 
rinkties šeimyna savo džiaugsmuose ir nuliūdimuose, 

laimėje dėkoti už gautasias malones, ar kančiose, 
žiūrint į kenčiantį Atpirkėją, paguodos ieškoti... Kaip 
būtų gražu, kad tėvai nesakytų vaikams: „Eikite pote- 
riauti“, bet: „Vaikeliai! eikime melsties“. .. 

Didžiausios svarbos dalykas šeimynoje — tinka- 
mas vaikų auklėjimas. Čia kunigas parodys visą 
uolumą tėvams paraginti, kad neapsileistų šitoje šven- 
tojo savo pridermėje; tam duoda progos sakykla, 
klausykla, privatiniai pasikalbėjimai, nurodymas tam 
tikrų knygų, laikraščių ... Tepalaiko kunigas reikalingą 
vaikų auklėjimą ypač tikybos srityje, tepadeda gimdy- 
tojams, kuomet jų vaikai renkasi sau pašaukimą, teper- 
sergi tėvus, kad paaugusius vaikus įstatytų į jaunuo- 
menės draugijas, prižiūrėtų skaitomuosius jų raštus, 
pristatytų jiems katalikiškų knygų... Išaiškinti tėvams, 
kad šioje srityje padėtas trūsas apsimokės šimteriopai 
šitame gyvenime ir amžinatvėje. 

Priežiūra mažų vaikų, kurių tėvai, užsiėmę dar- 
bais, neturi laiko jų prižiūrėti, kituose kraštuose pave- 
dama vaikų sodams, arba darželiams. Noras, kad vai- 
kai tą laiką, kurį jie gatvėje praleistų be jokios naudos, 
būtų po priežiūros, užsiimtų kuo nors naudingu, pa- 
kišo mintį miestuose net ir sodžiuose steigti vaikams 
darželius. Čion atvedami vaikai, tėvams einant į darbą, 
ir paimami namo, tėvams grįžus iš darbo. Ten visą 
dieną lavinami mažėliai per žaislus, rankų darbelius, 
pamokinimus; mergaitės mokinamos megsti, siūti, 
namų ruošos... Iš aukų, kurios teikiamos įvairių 
draugijų, duodama vaikams duonos, pieno, vaisių... 

Ypač reikėtų atkreipti akis į piemenų padėtį, kad 
jie per vasarą neišdiktų be tėvų priežiūros, be Bažny- 
čios įtekmės... Reikėtų pasitarti su atskirų sodžių 

viršininkais, kad jie piemenis leistų iš eilės šventa- 
dieniais bažnyčion, išpažinties, kad prižiūrėtų, kaip jie 
žaidžia, ką dainuoja, kalba, kaip elgiasi, kame kaip mau- 
dosi... Rasi, praverstų kasmet pavasariop apie tai 
pasakyti pamokslą su tinkamais perspėjimais. 


Taip-tat privalo kunigas pasirūpinti tuo, ką vaikai 
dainuoja namuose ir laukuose; del pritirtų negerų da- 
lykų reikėtų susitarti su liaudies mokytojais, kad jie 
išmokytų vaikus gražių liaudies dainelių. Čia reikėtų 
nurodyti tėvams, kad jų nepriežiūra ir apsileidimas 
leidžia kartais samdinininkams ir gatvės padaužoms 
išmokyti jų vaikus visokių šlykščių daiktų, juokų... 
Reikėtų taip-gi vaikus pramokinti gražių sveikų žaislų, 
kad liuosą laiką galėtų padoriai praleisti... 

Šeimynos nelaimė — neturtas. Kunigas turėtų 
veikti prieš pabrangas ir norą pagyventi. Žinomas 
yra daiktas, kaip tai visa prasiplatinę, kaip daug turto 
prarija; tam atsidavę netik miestiečiai, bet ir sodiečiai, 
netik turtingieji, bet ir vargšai; visa daroma, kad, anot 
priežodžio, „Kas nematęs gera, manyt, kad iš dvaro“. 
Juk kiek pinigų prarija mūsų pasilinksminimai: vestu- 
vės, krikštynos, vardadieniai ir kiti pokiliai ... Reikėtų 
visa tai trumpinti, jų gausumą kiek sumažinti. 


Kiek vėl išleidžiama parėdams, papuošalams vaikų, 
ypač mergaičių ir moterų! Todel raginkime savo pa- 
rapijiečius prie paprasto gyvenimo, prie tinkamų luo- 
mui parėdų. Senovės drabužiai nebuvo blogi, kaip 
tai manoma; jie buvo netik atskirti luomams vienų 
nuo kitų, bet jie saugojo nuo perdėjimo, net ir prasi- 
žengimo prieš padorumą; nes iš kitų kraštų atvežami 
brangūs rubai esti net nepadori „.. 

Palaikyti šeimynoje senovės dvasiai, net krikščio- 
niškam gyvenimui, turi svarbos tautiški rūbai, . su jais 
surištas gyvenimo būdas. Daug priguli nuo žmogaus 
našystos. Kas rėdosi, kaip visi, tas išvengia puikybės, 
išsikėlimo, naujumų gaudymo... Kas laikosi papra- 
stos senovės našystos, tas pasilieka prie seno gyve- 
nimo būdo, senovės tvarkos, papročių, drausmės. 
Šiandien viso to nebeatmenama, gaudomos naujos 
mados, rėdamasi „kad ir ne tuo kraštu, by tik tuo 
raštu.“ 

Pagilinimas tėvynės ir tautos pažinimo šeimyni- 
niu ir visuomeniniu žvilgsniu gali būti naudingas; 
gero krašto pažinimo reikalauja ir tėvynės meilė; todel 
ir šitam reikalui kunigas pašvęs domės; susieinant su 
žmonėmis, esti progos paraginti juos laikyties gražių 
senovės papročių, pabaigtuvių su vainikais, samdininkų 
išleistuvių su paviržiais ... gerbti senovės daiktus, pa- 
minklus, turiningus parašus, kryžius, koplytėles, taisyti- 
puošti kapus. 

Svarbu šeimynos gyvenime darbštumas, ypač tau- 
pumas.  „Verkia duona, veltui valgoma“. Reikia net 
vaikus pratinti prie taupumo. Čia ypač patartina dėti 
taupomojon kason kad ir mažiausias sumas. Jau daug 
padaryta, kad vaikas turi taupomosios kasos knygelę. 
Nuo tos dienos, kuomet jis padėjo pirmą indėlį, turi 
kapitalą, kurs jam neša nuošimčius, ; Bet niekas nesi- 
tenkina vienu indėliu; jis norės toliaus ir daugiaus 
įdėti; jo darbštumas taip bus raginamas, jis mažins 
išlaidas, jis ilgainiui susitaups pinigų. 

Prieš keletą dešimčių metų Amerikoje sugalvota 
paskiaus ir Europoje prasiplatinusi naminė taupomoji 
kasa, be galo geras įrankis taupimui padidinti. Tokią 

kasą duoda draugija kiekvienam, kas ja nori naudo- 
ties. Kasa pasilieka draugijos nuosavybe; už ją reikia 
užstatyti jos kaina, kuri, kasą grąžinant, atsiimama. 
Raktelis lieka draugijos žinioje. Tam tikrais tarpais, 
maždaug kas mėnuo, kasa po taupėjo priežiūra jo na- 
muose tuštinama; rasti pinigai įrašomi knygelėn ir de- 
dami ant nuošimčių. 

Belgijoje nuo 1907 m. yra paprotys, kad kiekvie- 
nas gimęs kūdikis nuo valsčiaus gauna taupomosios 
kasos knygelę su padėtu vienu franku. Tėvai turi 
dėti tolimesnius indėlius, kuriuos reikale gali atsiimti, 
bet su ta sąlyga, kad suma liktų nemažesnė už vals- 
čiaus dovanotą franką. Geras paprotys, kurį reikėtų 
pas mus pritaikinti.: Tai būtų labai svarbus dalykas: 
vaikai, kol užauga, turėtų sutaupytą didesnę ar ma- 
žesnę sau dalį. Galėtų šitai padaryti krikštatėviai vie- 
toje kitų visokių ne kartą brangių dovanų... 


Literatūra: Lesauskas, -Moterystės  nesuardomybė, 
Gerutis, Moterystė ir šeimyna. Vidūnas, Gimdymo slėpi- 
niai. Ohwala, Seelsorger und Kind. Plagge, Die gemisch- 
ten Ehen im Lichte der Vernunft, des Glaubens und der Er- 
fahrung. Aich, Die heilige Familie von. Nazareth und die 
christliche Familie, Hug, Die christliche Familie im Kampfe 
gėgen feindliche Michte, Becker, Die christliche Erziehun g 
oder Pflichten der Eltern, OCramen, Die christliche Mutter. 
Herber-Becker, Elternpflicht.  Erziehung der Jugend zur 
Sittenreinheit. Hitze, Geburtenrtickgang und Sozialreform. 
Marx, Der Kampt gegėn die 6ffentliche Unsittlichkeit, 
Leixner, Zum Kampf gegen den Sehmutz in Wort und 
Bild. Fėrs ter, Sexualethik und Sexnalpidagogik. Wetzel, 
Sparen macht reich. Fėrster (Emma Zapp), Die Kunst des 
Sparens in Familie und Haushaltung nebst Wegweiser auf den 
Pfaden der Sparsamkeit. Jaskulski, Konferencye dla užytku 
na zebraniach -matek chrzešcijanskich.  Jaskulski, Prue- 
mowy do bractw rėžmicowych i innych. 

. 7. Mokyklos priežiūra. 


Saliandien mokykla gali, net ir turi pri- 
sidėti prie socialio klausimo rišimo. 
“ Pirmiausia, privalome nurodyti soci- 
aliu žvilgsniu svarbą tikybos mokslo 
ir persisunkusio tikybos dvasia kitų 

N dalykų mokinimo. Be tikybinės mo- 
kyklos negali būti kalbos apie socialio klausimo 
tvarkymą. Statistika rodo, kad labai didinasi visokios 
nedorybės tarp jaunuomenės, išėjusios betikybines 
mokyklas. O kuomet išaugs antroji, trečioji karta 
žmonių, išėjusių mokyklą be tikybos, tuomet gali pati 
valstybė pamatyti pavojų ir gal šauksis Bažnyčios pa- 
galbos. 

Toliau, reikia nurodyti tikybos aiškinimo svarbą. 
Kapelionas tuo žvilgsniu privalo turėti netik reikalingų 
žinių iš teologijos, įgytų beeinant mokslus, bet ir nuo- 
lat mokyties toliau. Kaip įrankiai tolimesniam toje 
srityje besilavinimui minėtinos katechetiškos ir peda- 
gogiškos knygos, laikraščiai, kaip ir lankymas peda- 
gogiškų-katechetiškų kursų, paskaitų. Labai svarbi ku- 
nigo priedermė asmeniškai lankyties mokykloje ir duoti 
pačiam tikybos pamokas, nepavedant jų niekam kitam; 
žinoma, toliaus esant nuo mokyklos, sunku dažniau 

nuvažiuoti, bet už tat nuvykus pasidarbuoti, duoti po 
dvi pamoki ... 

Kas mato gyvenimą, tas turi pripažinti, jog di- 
džiausias Bažnyčios priešas tai nežinojimas tikybos 
netik šiaip jau žmonių tarpe, bet ir tarp apšviestes- 
niųjų; delto žmonės taip lengvai tiki visokiais prieš 
tikybą plepalais, kad mažai težino tikybos tiesas; da- 
bartinis karas parodė, kad tikyba mūsų žmonėse be- 
veik šventadienis rūbas, reikalingas einant bažnyčion, 
be kurio beveik apsieinama šiokiomis dienomis. Visa 
to priežastis — menkas išmokinimas katekizmo. Didžiau- 
sia kiekvieno kunigo priedermė visas savo žinias ir 
visą savo širdį pašvęsti jaunuomenės auklėjimui, kiek- 
vieną pamoką sunaudoti, kad vaikams įdiegtų amžinas 
tiesas ir augintų juose daugiau dorybių, nes užaugusių 
nebeišmokinsime, bet jaunutes sielas dar nenusistovė- 
jusias, kur norėsime, ten pakreipsime, tik neapsileis- 
kime. 

Koki kapeliono užduotis socialiu žvilgsniu smulk- 
menose? Kapelionas privalo rūpinties tvirtu vaikų įti- 
kinimu prieš daromus tikybai priekaištus. Iš kape- 
liono vaikai privalo išgirsti, jog esama tokių žmonių, 
kurie taip ir taip šneka; išgirdę priekaištus iš kur ki- 
tur, nebeturės tokio įspūdžio, nes jau bus girdėję nuo 
kapelionio, kaip tai reikia suprasti. Atsižvelgus tiky- 
binių pavojų, kaikurios katekizmo dalys privalo būti 
nuodugniaus dėstomos ir pamatuojamos. Ypač moks- 
las apie Dievo esimą, pasaulio sutvėrimą, Viešpaties 
apvaizdą, valios laisvę, vėlės nemirtingumą, užmokestį 
aname pasaulyje, apreiškimą, stebūklus, Kristaus die- 
vystę, įsteigimą ir neklaidingumą Bažnyčios, Papos 
pirmenybę, atgailos įsteigimą... 

Labjausia šiandien reikalinga parodyti asmeninio 
Dievo esimą, kaip galima, rimčiau. Suprantama, kad 
kapelionas neprivalo sužadinti vaikuose mažiausios 
abejoriės; bet tai, ką vaikai tiki, giliaus įspausti jų protan; 
paminėjus esą bedievių, kuriems jie užaugę turės duoti 
atsakymą, išdėstyti argumentus, kiek galint, supranta- 
miaus ir nuodugniau; paskiaus jie gyvenime per pa- 
mokslus galės atsiminti šitas girdėtas tiesas... 

Kapelionas turi vaikams įdiegti paklusnumo prie- 
dermę gimdotojams ir visiems kaip dvasiškiems, taip 
ir pasauliniems viršininkams. Tam duoda progos 
aiškinimas IV Dievo įsakymo. Ypač reikėtų raginti 
vaikus karštai melstis už gimdytojus ir viršininkus, 
įkalbėti jiems, kaipo nuolatinę priedermę, kasdien bent 
„Tėve mūsų“ kalbėti už gyvus ar mirusius tėvus ir 
jungti šitai su vakarinėmis maldomis; priminti vaikams 
svarbią priedermę šelpti neturtingus gimdytojus, ypač 
seniems atiduoti, kas jiems priguli. 

Reikėtų mokyti vaikus mandagumo: sveikinti gim- 
dytojus varduvėse, nusiimti kepurę, sutikus viršinin- 
ką... Reikia slopinti vaikuose kiekvieną puikybės ap- 
„sireiškimą; parodyti pavyzdžiais, kad „puikus — paikas“; 
mokinti juos gerbti senus, vargšus, kokius nors ydin- 
gus žmones ir tarnus...  Negirtina, kad šiaip jau 
žmogus yra niekinamas, nors dažnai esti daug ver- 
tesnis už tą, kurs iš jo tyčiojasi. Mandagūs vaikai 
dažniausia būna geri žmonės. Todel lavinkime vai- 
kuose mandagumą ir mokinkime juos suprasti, kad 
luomų ir turto įvairumas paeina iš to paties šaltinio, 
kaip kūno jiegų ir sielos gabumų įvairumas ... 

Kapelionas, aiškindamas VII ir X Dievo įsakymus, 
turi pabrėžti nuosavybės dėsnį, kaipo Viešpaties nusta- 

tytą, kaip darbštumo pamatą, kaip liuosybės, šeimynos 
paramą ir kaip įrankį visokiems geriems tikslams vy- 
kinti... Čia kyla klausimas, ar privalo katechetas kal- 
bėti tiesiog apie socialistus, ar gali pasakyti, esą žmo- 
nių, kurie vadinasi socialistais, kurie norį panaikinti 
savastį. - Vietose, kur nėra socialistų, galima tai da- 
ryti; bet kame jų yra ir jų vaikai mokinasi katekizmo, 
katechetas del pedagogiškų žvilgsnių turėtų tiesioginiai 
nekalbėti apie socialistus. Bet ir kalbant, visuomet 
reikia turėti prieš akis sakinys: „Diligite homines, oc- 
cidite errores“. 

Katechetas privalo vaikuose sužadinti sociales dory- 
bes: meilę artimo, teisybę, darbštumą, nekaltybę, blai- 
vybę... „Nedaryk to kitam, kas tau nemiela“... „Ko 
nori, kad tau kiti darytų, daryk tai kitiems“... „Savo 
nepaleisk, svetimo nenorėk“ ... „Nuo virvelės lig ku- 
melės“ ... „Kas nedirba, tegul ir nevalgo“ ... „Verkia 
duona, veltui valgoma“ ... Tuos ir tolygius dalykus 
įkalti vaikams į galvą, raginti, kad tai gyvenime lai- 
kytų.  Įkalbėti, kad visuomet būtų nekalti, kad ypač 
su mergaitėmis elgtųsi džentilmeniškai, kad į jas žiū- 
rėtų, kaip į tokį pat lygų žmogų, kaip ir berniukai ... 

Katechetas privalo įskiepyti vaikams pasibiaurėjimą 
girtybe. Tam progos ras, aiškindamas įsakymus, sep- 
tynias  didžiasias nuodėmes ir Biblijos istoriją... 
Tiesa, tik vėliau žmogus darosi girtuokliu; bet yra 
žinoma, kad pajaučia palinkimą girtuoklystėn jauny- 
stėje, net kūdikystėje. Tokiam vaikui ant keturių akių 
reikia prakalbėt į sąžinę. Visiems mokiniams moky- 
kloje reikėtų išdėstyti girtuoklystės kenksmingumą 
sveikatos, doros, turtų žvilgsniu... Einant prie pir- 
mos Komunijos daryti pasižadėjimą, kad, kol suseis į 

metus, negers; pripras blaivūs būti, paskiau nebe- 
norės... Bet visa tai daryti be prievartos, kas nori... 

Vaikams pripratinti prie taupumo geros yra na- 
minės ir taip vadinamos taupomosios mokyklos kasos. 
Apie taupomųjų mokyklos kasų vertę yra dvejopos 
nuomonės pedagogų. Kame vaikai turi progos savo 
darbu, ar patarnavimais užsidirbti pinigų, taupomoji 
mokyklos kasa turi labai didelės svarbos ir būtų 
geistina, kad mokytojas ją vestų, o kapelionas palaikytų. 
Ji taip tvarkoma: išduodamos kortelės, ant kurių lip- 
damos tam tikros taupimo markės; jų prilipdžius už 
didesnę sumą, gaunama taupomosios kasos knygelė 
ir nauja kortelė toliau markėms lipdyti... 

Kad sekmingiau -veiktų mokykloje, kapelionas turi 
susiartinti su vaikų namais ir mokytoju, dažniau drauge 
su gimdytojais ir mokytoju pasitarti, kad vienodai 
visi sulyg ištirtų auklėjimo dėsnių galėtų geriaus auklėti 
jaunuomenę. Tėvai, mokytojai ir kunigai privalo netik 
žiūrėt į vaikų auklėjimą, kaip į svarbiausią priedermę, 
bet ir sulyg tam tikro plano vienyties tarp savęs ir 
vienas antrą tame darbe remti. Mokytojas ir kapelionas 
privalo įkalbėti tėvams, kad jie kartas nuo karto pasi- 
klaustų apie savo vaikus, kad sužinotų apie jų geras 
puses, kaip ypač apie pastebėtus juose piktus palin- 
kimus, įpročius ... 

Pagaliaus tepasirūpina kapelionas įgyti ant visados 
į vaikus įtėkmę. Tai galima pasiekti tuo, kad kape- 
lionas myli vaikus, rūpinasi jų gerove, dalyvauja 
mokinių džiaugsmuose ir nuliūdimuose, dalija mažėliams 
paveikslėlius, vyresniems tinkamas jų amžiui knygeles, 
juos klausykloje maloniai priima, rūpinasi einančiais 
prie pirmosios šv. Komunijos... Paskutinių metų 

mokiniais ypač reikia pasirūpinti: suteikti jiems žinių 
apie jaunimo burelius, draugijėles, jiems skiriamus 
laikraščius ir tolimesnius besilavinimo būdus. 


Literatūra: Krupavičius, Kokia mums reikalinga 
mokykla. „Tikybos Pirmamokslis“, patvirtintas Že- 
maičių Vyskupystei. „Katalikų Tikybos Katekizmas“, 
patvirtintas Žemaičių Vyskupystei. Paltaroko, Šventoji 
Sen. ir Nauj, Įstatymo istorija pradedamosioms mokykloms. 
Paltaroko, Šv. Sen, Įstatymo istorija. Šv. N. Į Istorija, 
Bončkauskio, Liturgika, Dogmatika, Etika. Aleknos, 
Bažnyčios Istorija, Skruodžio, Tikybos metodika. Skruodžio, 
Etika, Zajonėkauskio, Apologetika.  Zajonėkauskio, 
Bažnyčios Istorija,  Muft, Katechesen fur die vier obern 
Klassen der Volksschule. Stieglitz, Ausgefihrte Katechesen 
(Galanto vertimas lenkų kalbon). Stieglitz, Kommunionlebren 
fūr die Kinder und Jugendliche. Stieglitz, Kinderlehren 
ūber das Kirchenjahr. Klimke, Schule und Religion. Meschler, 
Leitgedanken katholischer Erziehung. Toischer, Theoretische 
Piidagogik und allgemeine Didektik. Baumgartner, Pidagogik 
oder Erziehungslehre fr Lehrer und Erzieher. Willmann, 
Didaktik als Bildungslehre nach ihren Beziehungėn zur Ge- 
schichte der Bildung dargestellt. Noser Fridolin, Katechetik. 
Bauschke, Die Methodik des katholischen Religionsunterrichts, 
zunichst tir die Volksschule. Krieg, Katechetik, oder Wissen- 
schaft von kirchlichen Katechumenate, Ender, Kurzer Abriss 
der Katechetik. Būrgel, Handbuch der Geschichte und Methode 
des katholischen Religionsunterrichts. Weber, Die Miinchner 
Katechetische Methode. Spes, Jak uczyč religji katolickiej 
bez podręcznika. Gadowski, Biblijne katechezy elementerne 
ala dziatwy. Marciszewska, O nauczaniu religji, rady i 
wskazdwki dla matek i nauczycielek. “ 

8. Prieauglių globa. 


SARKAIKNO KA KM KU KAKAKAKAKNAKIK MNK KUKL KKK KAKD ACT 


aunuomenė, išėjusi liaudies mokyklą, 
43 dažnai paliekama sau pati savim rū- 
I pinties. Auganti jaunuomenė privalo 
NSU4 būti didžiausias kunigo rūpestis ir 
3 8 darbas apginti jai nuo pavojų tiky- 
| biniu ir socialiu žvilgsniu. Širdis 
turi kraujais plūsti, kaip mūsų laikais jaunuomenė vysta 
nepribrendusi.... 


Visi gerai žinome, jog jaunystės amžius yra pa- 
vojingiausias ir svarbiausias žmogui nusistatyti toje ar 
kitoje pakraipoje; tai laikas, kuriame jaunuomenė stovi 
ant grįžkelio, gaudo visokias žinias ir įspudžius, kurie 
tolesniam gyvenimui nurodo kelią, kurie visam gyve- 
nimui lemia laimę, ar nelaimę, net ir amžinatvę nu- 
sprendžia. Tai gyvenimo tarpas, kuriame jaunuomenė 
daugiausia reikalinga patarties, paramos, pagalbos. 


Todel privalo kunigas ypatingai rūpinties augan- 
čia jaunuomene; didžiausios svarbos yra dalykas, kad 
kunigas laikytų savo įtekmėje prieauglius, kad jis pa- 
vojingiausiu brendimo laiku stovėtų jaunuomenei prie 
šono, kaip koks angelas sargas. Kas taip sunkiai esti 

kūdikystėje pasėta, privalo būti nuolatos palaikoma, gai- 
vinama, brendinama per pamokinimus, sakramentų dali- 
jimą, tinkamais raštais. Tai yra pamatas, ant kurio pastaty- 
tas gali plėtoties krikščioniškas socialis tautos gyvenimas. 


Pirmiausia, teragina kunigas jaunuomenę bent ke- 
turius kartus metuose prieiti šv. Sakramentų. Labai 
daug būtų padaryta, jei visur būtų jaunuomenei įvesta 
bertaininė išpažintis ir šv. Komunija; kiek tai būtų 
naudos, jeigu jaunuomenė, berniukai ir mergaitės, pri- 
imtų tai, kaipo gyvenimo taisyklę Tame klausime 
reikėtų vengti kraštutinumų: jaunuomenei neįkalbinėti 
pertankaus ėjimo šv Sakramentų, bet drauge žiūrėti, 
kad neitų per retai. Reikėtų išsyk nustatyti toksai 
saikas, kurį galėtų kiekvienas laikyti per visą savo gy- 
venimą net įvairiose sąlygose. Perdažnas jaunystėje 
šv. Sakramentų ėmimo paprotys, mainanties gyvenimo 
sąlygoms, pradėtas laužyti nuveda kitan kraštutinuman, 
butent: pradedama eiti kaskart rečiaus, o kartais ir 
visai metama toji praktika. 


Patartina jaunuomenei maldos praktika — tai 
„Gyvasis Rožančius“. Jis buvo įvestas Liono mieste 
1826 m. Marijos Paulinos Jaricot. Susitaria 15 berniukų, 
ar mergaičių ir pasidalija kas mėnuo Rožančiaus pa- 
slaptimis; kiekvienas dalininkas, ar dalininkė apsiima, 
bet be nuodėmės, kalbėti kasdien vieną Rožančiaus 
paslaptį su atatinkamu apmąstymu; priešakyje tos 
penkiolikos asmenų stovi vienas to dalyko vedėjas, 
kurs kas mėnuo duoda rinkties naujas paslaptis. 
Gyvojo Rožančiaus paslaptis su tam tikrais paveiks- 
lėliais galima pirkties knygynuose. Toks Rožančiaus 
kalbėjimas, nieko nebesakant apie maldos reikšmę, 

skiepija bręstančiai jaunuomenei solidarumo ir atsa- 
komybės jausmą, nes vienas, apleidęs savo priedermę, 
gadina visų penkiolikos dirbamąjį darbą'... 


Toliau, minėtinas, lengvai išpildomas kunigo dar- 
bas, tai tinkamų raštų platinimas. Todel parinkime 
jaunuomenei tinkamų knygų, įpirškime, dalinkime jai, 
per tai daugel gera padarysime. Jei jaunuomenė ne- 
skaitys gerų knygų, skaitys blogus raštus, ar visai nieko 
neskaitys; per tai netik nepraplės žinių, gautų mo- 
kykloje, bet ir tas pačias užmirs. Kunigas turi platinti 
tarp jaunuomenės jai skiriamus laikraščius; kad leng- 
viau būtų tai padaryti, reikia jaunuomenės tarpe or- 
ganizuoti skaitytojų burelius, kad susidėję iš vieno už- 
sisakytų laikraščius ir kad iš eilės skaitytų skyrium, 
ar net susirinkę burelin. Būtų gera įsteigti prie liaudies 
knygynų tam tikrus, jaunuomenei skiriamus knygynėlius, 
arba knygynų skyrius. 


Reikia sulaikyti jaunuomenę nuo keliavimo į sve- 
timus kraštus, net į miestus. Tam reikalinga pašalinti 
priežastis, kurios verčia keliauti svetur, ieškant geresnių 
gyvenimo sąlygų... Pravers jaunuomenei išdėstyti 
naudą gyvenimo kaime ir laukų darbų sveikatos ir doros 
žvilgsniu, apsakyti visokius įvairiausius miesto ir fa- 
brikų darbo pavojus: susižeidimą, nesveikatą, dorišką 
supuvimą ... Tuos gi, kurie nesiduoda suturėti pra- 
vers karštai paraginti, kad ištvertų doros kelyje, vartotų 
tuos įrankius, kurie sulaiko prie tikybos, kad lankytų 
bažnyčią, klausytų pamokslų, eitų šv. Sakramentų, 
prisidėtų prie katalikiškų draugijų, lankytų jų susirinki- 
mus, nesusidėtų su svetimtaučiais, ypač kitų tikėjimų 
žmonėmis, nepalaikytų artimesnės pažinties su kitati- 

kiais, ar kitatikėmis, nes visa tai pavojinga kalbos, ypač 
tikėjimo žvilgsniu... 


Labai didelės svarbos turi katalikiškos jaunuome- 
nės draugijėlės kaimuose, ypač miestuose. Toki drau- 
gijėlė nėra tai politikos partija, nėra tai bažnytinė bro- 
lija, bet ant tikybos pamato pastatyta ir tikybos dva- 
sia parsisunkusi šeimynėlė. Koks jos tikslas? Pirmiau- 
sia, tikybinis narių išlavinimas per tikybinio turinio 
paskaitas, tinkamus raštus, dalyvavimą pamaldose, tiky- 


binių priedermių pildymą... Toliau, dvasios ir facho 
lavinimas per profesines mokyklas, vakarinius, šven- 
tadienius kursus, tam tikrus pasiskaitymus ...  Visuo- 


meninis lavinimas, suteikiant žinių apie partijas, jų 
programus, apie socialinius klausimus, socialę teisdavą, 
uždarbio suvartojimą, taupomasias kasas, patarpinin- 
kavimą darbui gauti... Pagaliaus — draugiškų pasi- 
linksminimų teikimas per dainas, deklamacijas, žaislus, 
gegužines, teatrus, koncertus. Pasilinksminimai nepri- 
valo būti pašalinti nuo jaunuomenės veikimo, nes gryna 
sąžinė yra linksmybės šaltinis. 


Svarbi socialė užduotis, kuria kunigas privalo rū- 
pinties, tai ūkiškas augančių mergaičių išlavinimas. 
1889 metais viena liaudies mokytoja Kasselyje įvedė 
taip vadinamas mokyklos virtuves; jose 13—14 metų 
mergaitės be ypatingo užmokesčio valsčiaus, ar kokių 
draugijų, ar net kokių atskirų labdarių lėšomis buvo 
mokinamos virti valgius. Kai kur steigiami net kilno- 
jami virimo kursai, kurie daroma įvairiose vietose, pa- 
laikomi daugiausia moterų draugijų. Rasi, galima būtų 
ir pas mus šis-tas panašaus mėginti, steigiant per poki- 
lius, šeimyninės iškilmes, atlaidus, muges ... virimo ir 

naminės ruošos kursus. Daug toje srityje yra nuvei- 
kusi prieš pasaulinį karą Kaune Lietuvių Katalikių 
Moterų draugijos įsteigtoji „mergaičių amatų ir naminės 
ūkės mokykla“. Tolimesnis mergaičių išlavinimas tai 
ūkio mokyklos, kaip Abeliuose veikusi, dabar gyvuojanti 
Karmelavoje. Tik geistina, kad tokių namų ruošos 
ir ūkio mokyklų įsisteigtų daugiau... 


Be palaikymo jaunuomenės ir mergaičių draugijų, 
kunigas prie kiekvienos progos privalo rūpinties am- 
žina ir laikine jaunuomenės laime. Kokia dabar jau- 
nuomenė, tokia neužilgo bus visuomenė, nes jaunuo- 
menė — tautos viltis. Darykime, ką tik galime, kad iš- 
gelbėtum jaunuomenę nuo sugedimo ir vestumėm ją 
dorybių takais. Būkime jai visados ypač klausykloje 
patarėjais, padėjėjais, gydytojais, globėjais, tėvais... 


Literatūra: Pečkauskaitės, Jaunuomenės auklėji- 
mas. Totoraičio, Jaunimo globa ir susivienijimas, Pen- 
kausko, Mūsų jaunuomenės idealai. Staugaičio, Jaunimo 
idealas, arba pamokslai mokiniams, Paltaroko, Girtuoklystė — 
nedorybių versmė. Drammer, Vademecum fr die Praesides 
der katholischen Jinglingsvereine, Pieper, Jugendfursorge 
und Jugendvereine. Honnef, Handbuch fūr katholische 
Jugendvereinigungen. Egger, Die Jiinglingsvereine, deren 
Notwendigkeit und einige Winke iber die Leitung derselben, 
Peters, Die katholische Charakterbildung und die kath. 
Jugendorganisation, Drammer, Stoff und Stoffguellen fiir 
Vortrige in den katholischen Jugendvereinigungen. Ommer- 
born, Bedeutung und Ausgestaltiung der Fortbildungsschule 
in unserer Zeit Liese, Handbnch des Midchenschutzes. 
Gruber, Zwei Predigten uber die Landpflicht, Heller, 
Wie es den Arbeitern in der Stadt ergeht. Weicker, Der 
Jugendverein, Leitfaden fr Begrtinder, Leiter und Mitarbeiter 
von Jugendvereinigungen. Rzesnitzek, System der Pida- 
gogik als Volkserziehung. Hoffmann, Handbuch der Jugend- 

kunde und Jugendersiehung. Adler, Ksztalcenie mlodziežy 
w poczuciu obowiązku, Korning, Hygieną skromnošai, 
Jaskulski, Przemėwienia dla mlodzietcėw i panien. Jas- 
kulski, Przemowy do bractw rėžaicowych i innych. Ska- 
rzytiski, Wskazėwki dla dyrektorėw, zelatorėw i zelatorek 
kėlek žywego rožanca. 

DIVE OTOTOTOAYCI 
0. Užaugusiais rūpestis. . 


a 


AG 


abartinėse gyvenimo sąlygose rei- 
i| kalinga, kad kunigas ir užaugusių 
tarpe veiktų atsidėjęs. Toks darbas 
r sekmingiausias per draugijas. Pra- 
ATE57S5, eito šimtmečio pusėje atsirado ka- 
(S) = (0) talikiškų draugijų, kurios be galo 
daug yra gero padariusios, pikto pašalinusios; jos 
buvo vaistas nuo tikybinių ir socialių ligų ir pasidarė 
Apvaizdos įrankiu atgaivinti Bažnyčios įtekmei. Pir- 
mutinis jų tikslas buvo sujungti kunigus ir parapijiečius 
angštesniais ryšiais; todel ir steigiamos jos po para- 
pijas. Tokios draugijos geistinos kiekvienoje parapi- 
joje. Rinkimai į Steigiamąjį Seimą parodė, jog, kame 
buvo katalikiškų draugijų, ten laimėjo krikščioniškos 
partijos; ypač miestuose jos reikalingos. 

Miestuose kartais parapijiečiai net nežino, prie 
kurios parapijos priguli; tejaučia reikalo kreipties į 
savo kleboną tik vestuvėse, krikštynose, pakasynose... 
Dvasiškasis tėvas pasidarė tik valdininku, kurs rašo 
reikalingus dokumentus. Vienybei grąžinti parapijiečių 
su dvasios tėvu ir parapijiečių tarp savęs, sutverti pa- 
rapijoje vieną tikybinę šeimyną, kurios tėvas yra klę- 
bonas, tai pirmutinis tokių draugijų tikslas. Toliaus 

— išauklėti parapijiečius sąžiningais krikščionimis, 
praktikuojančiais savo tikybą, gyvenančiais taip, kaip 
tiki, prisilaikančiais Kristaus dvasios. Jei draugija tu- 
rėtų būti viena šeimyna, tai vieni nariai privalo kitus 
palaikyti. Reiktų įkalbėti, kad katalikai pirktų pas sa- 
vuosius, tarnautų pas savus, dirbtų saviems. Daug 
apie tai kalbame, bet, kaip tiktai ko reikia, tuojau nu- 
einame pas kitus. Kalti tuo mūsiškiai, kad nori kartais 
perdaug uždirbti, kad nerangūs, bet ir mes kalti, kad 
be jokio sąžinės graužimo einame pas svetimuosius, 
kurie mūsiškių niekad nepalaikys... 

Pirmiausia — minėtinos vyriškos katalikų drau- 
gijos. Koks jų vardas būtų, jos, žiūrint dabarties laikų 
reikalų, visuomet bus reikalingos ir bus žymi pastora- 
cijos dalis. Sodžiuose geriausia bus įsteigti ūkininkų 
draugiją. Koks tikslas tokios draugijos, kokie įrankiai 
ją ne tik gyvą padaryti, bet ir vaisingą parapijai? Ką 
Leonas XIII sako savo enciklikoje „Rerum Novarum“ 
apie darbininkų draugijų tikslą, jų organizaciją, tinka 
visoms draugijoms. Pirmiausia svarbu, sako Popiežius, 
steigiant ir vedant draugijas, turėti akyje tų draugijų 
tikslą ir pritaikinti jam įstatus ir veikimą. Tikslas gi 
— pakėlimas ir pastumėjimas kūno ir dvasios gero- 
vės... Tikybinis elementas privalo būti padėtas drau- 
gijos steigimo pamatan. Narių religingumas turi būti 
svarbiausias tikslas; todel krikščionių tikėjimas turi 
persunkti visą draugiją; kitaip organizacija nustotų 
pirmykštės savo žymės; ji atsistotų ant vieno tako 
su tomis draugijomis, kurios iš savo tarpo išmeta 
tikybą. Bet ką padės darbininkui jo žemės gerovei 
duoti net ir didelio pelno, jei, del dvasios maisto 
stokos, jo siela paklius pavojun ... 

„.„ Kuomet šitos draugijos pasiima Dievo kara- 
lystę, kaipo paskutinį tikslą, turi jos rūpinties, kad pa- 
laikyti tikybinį apšvietimą. Nežinojimas tikybos dalykų, 
augantis nežinojimas priedermių Dievui ir artimui turi 
būti naikinamas tinkamais pamokinimais. Reikia nuo- 
dugniai išaiškinti laiko klaidas, apgaulingas tikybos 
priešų išvadas, pamokinti bei perspėti prieš suvedžio- 
tojų prasimanymus. Privalo žadinti nariuose dievo- 
tumo ir bažnytinių pamaldų pagarbą; labiausia reikia 
raginti juos sekmadienius ir šventes tikybiniai švęsti. 
Reikia juos mokinti... Dievo Bažnyčią gerbti, kaip 
bendrą motiną, mylėti, laikyti Jos įsakymus ir malonių 
įrankiais, Jos Sakramentais, kurie sielą dievišku kvėp- 
terėjimu nuvalo ir dorybėmis pripildo, vertai naudoties... 

Jei draugija tuo būdu paims tikybą, kaipo pamatą, 
taip bus duota pakraipa nustatyti abišaliems santykiams 
tarp draugijos narių. Tinkamai tam tikslui reikia pa- 
dalinti priedermes, taip, kad per didelį asmenų skir- 
tumą nebūtų gadinama vienybė. Reikia taipgi visi 
skundai del narių skriaudų išanksto rūpinties pašalinti 
per aiškų ir atsargų darbo srities nustatymą. Bendroji 
kasa privalo būti sąžingai vedama... Taigi, anot dar- 
bininkų Popiežiaus, kad sekmingai draugija plėtotųsi, 
reikia bendrai laikyties tikybinio pamato, išmintingo 
nustatymo įstatų, atsargumo, priimant narius, renkant 
valdybą, sumaningai siekiant draugijos tikslo. 

Antras dalykas vienybė 'ir išvien veikimas visų 
narių; tai pasiekiama tik pavyzdinga tvarka, kuri su- 
tveriama prityrusios organizacijos. Ne tai svarbu, kiek 
narių turi organizacija, bet kokia dvasia viešpatauja 
draugijoje; tai turi būti vienybės, artimo meilės, pa- 
sišventimo, krikščioniškos drausmės dvasia. Draugijos 

vedimas reikalauja daug sumaningumo, takto, uolumo, 
prityrimo. Pirmininkas be paliovos privalo rūpinties 
draugijos ir jos narių gerove, sukelti nariuose meilę 
ir prisirišimą prie draugijos. Prityrimas duos jam daug 
nurodymų, bet praverčia pasiklausti tų, kurie jau turi 
gyvenimo prityrimą, kurie ilgesnį laiką yra vedę pana- 
šias draugijas. 

Renkant valdybą, dažnai randasi ginčų. Pirminin- 
kas paprastai esti klebonas, nes jisai yra centras, kurs 
turi jungti visus; bet jis gali tai padaryti per kitą; 
gali būti kitas išrinktas, jei tik randasi labiau tikęs. 
Daugiausia lemia draugijos veikime pirmininkas; todel, 
renkant jį, reikia būti atsargiems; nereikia žiūrėti, kad 
tai garbės, bet — nuolatinio darbo vieta. Reikia pa- 
tarti, kiek tai galima, nevaržant rinkimų liuosybės, 
rinkti valdybon vyresnius, daugiau prityrusius draugi- 
jos narius. Jei pirmininkas pastebėtų, kad yra stipri 
srovė prieš vieną-kitą valdybos narį, ar visus, tegu 
renka, ką susirinkimas nori. Labai svarbu draugijos 
pasisekimui išrinkti rimtą, turintį visų narių pn 
jimą, kasininką. 

Veikime labai svarbu rengti naudingas paskaiės, 
Valdyba gali pakviesti kaimynus kunigus, šviesius pa- 
saulinius intelgentus, gimnazijų, liaudies mokyklų mo- 
kytojus, vasaros metu besimokinančius studentus pa- 
skaitoms laikyti. Pravers pakalbėti nariams, kad jie 
patys nurodytų temas, apie ką norėtų pasiklausyti, kad 
statytų klausimus, apie ką norėtų dar plačiaus ir aiš- 
kiaus išgirsti... Taip-pat reikėtų paraginti jaunesnius, 
šviesesnius draugijos. narius, kad rengtųsi ką padekla- 
muoti susirinkimuose, paskaityti, o sutikus, padėti jiems 
tat išmokti. 

Lavinti nariams tinka ne tik paskaitos, bet ir drau- 
gijos knygynas, skaitymo rateliai, dalinimas nariams 
tinkamų raštų; ir pasilinksminimams narių susirinki- 
muose reikia skirti vietos; privalu net kartas nuo karto 
suruošti tinkami žaislai, muzikališki griežimai, dainos, 
teatrai, lošimai, eglaitės, gegužinės ... Tuose pasilinks- 
minimuose gali dalyvauti narių šeimynos, o vaikai 
prisidėti deklamacijomis. (Geriausias pasilinksminimo 
būdas, kurs drauge ir pamokina, tai magiškos lempos... 
Reikia žiūrėti, kad pasilinksminimuose neįsivyruotų 
vakaruškų dvasia: kur vien tik linksminasi, ten rimtu 
darbu nesirūpina. Kartais šeštadieniais žaidžiama lig 
auštant, o rytojaus dieną nebeeinama bažnyčion. 

Draugijai svarbu turėti susirinkimams salę. Jos 
nesant, jei yra viena tinkamesnė vieta, joje daryti su- 
sirinkimus visados; jei to nebūtų, galima būtų mainyti 
susirinkimų vietą, vieną sykį darant susirinkimą čia, 
kitą kartą — kitur... Jei nariai norėtų turėti savo vė- 
liavą, pagaminti ją. Draugijos vėliava sukelia vienybės 
jausmą, pririša labiau prie draugijos ir paragina siekti 
draugijos tikslo... Vėliava sukelia noro viešai rodyties, 
dalyvauti tautos ir Bažnyčios iškilmėse; tai sukelia tė- 
vynės meilę ir suartina su Bažnyčia... 

Didesniuose miestuose, kame yra fabrikų, ir pla- 
tesnėse apylinkėse reikalinga steigti katalikų darbininkų 
draugijas. Darbininkų draugijos turi tą patį tikybinį 
pamatą, kaip ir kitos draugijos; kuom jos skiriasi nuo 
kitų, tai ypatingi luomo reikalai. Kadangi darbininkai 
priklauso visai kitam luomui, reikia su jais kitaip ir 
elgties. Tai žmonės daugiausia subrendę, žmonės 
daugumoje geros valios; jų gyvenimas sunkus, pilnas 
rūpesčių, labai vienodas, nuobodus ... Todel jiems labai 

malonu, kuomet su jais apseinama draugiškai, rūpina- 
masi jų laikine ir amžina gerove; praverčia kartais ap- 
lankyti darbininkus, nes per tai galima daug gero pa- 
daryti, kaip darbininkų dvasiai, taip kūnui... 

Tikyba turi persunkti visą draugijos veikimą; iš 
jos privalo būti pašalinta visa, kas Dievui netinka, 
žema, ginčai, kurie draugijos gyvavimą nuodija. Drau- 
gija privalo rūpinties narių dvasios ir kūno gerove; 
tam įrankiai — žodis, raštai, visokios labdarybės įstaigos. 
Tam reikalingos — paskaitos, kartas nuo karto daro- 
mos darbininkų susirinkimuose; jos privalo paliesti 
visa, kas apima darbininkų gyvenimą. Neprotinga būtų 
paskaitose nuolat minėti darbininkų naudojimą; prie- 
šingai pravers nurodyti, kad ir turtingieji turi savo 
rupesčių, vargų, atsakomybės... Bet nėra vėl reikalo 
visai nutylėti sunkių, blogų darbininkų gyvenimo, ypač 
darbo sąlygų... 

Paskaitos bus tikybinės — apolagetinės įtalpos ir 
aptars pirmiausia tas tiesas, kurios yra, taip sakant, 
krikščioniškosios pasaulėžiūros pamatas, priešingos 
materialistinei pasaulėžiūrai; jose pravers aptarti — at- 
pasakoti katalikų supratimo šviesoje kaikurias svarbias 
istorijos epokas, del kurių daroma katalikams neteisingų 
priekaištų daugybę; tos paskaitos turi paliesti socialę 
politiką ir suteikti nariams pagrindinių žinių, kurios 
nušviečia socialius klausimus teoretiškai ir praktiškai... 
Tai bus socialis narių apšvietimas. 

Kad visa tat įvykdytų, neužteks laiko ir jiegų 
draugijos vedėjams. Todel patariama pasikviesti kitų 
prelegentų, ypač tinkamų pasaulinių; svečiai prelegentai 
sukelia didesnį narių susidomėjimą. Ypač reikėtų su- 
naudoti katalikus liaudies mokytojus; reikia tikėti, kad 

jie neatsisakys pasidarbuoti darbininkų gerovei. Ne- 
mažiau čia gali patarnauti katalikai juristai, laikydami 
paskaitas apie socialės teisdavos pritaikymą gyvenime. 
Čia gali pasidarbuoti naudingai gydytojai paskaitomis 
apie higijeną... 

Besiplėtojant katalikų darbininkų draugijoms, svar- 
bus yra reikalas steigti profesijos, arba facho skyrius; 
juose jungiasi to paties pašaukimo darbininkai, kad 
gintų, ar palaikytų ypatingus savo reikalus; juose sten- 
giasi tinkamomis priemonėmis lavinties savame fache; 
todel šitie skyriai sudaro darbininkų draugijose tartum 
amatninkų draugijas savo profesijos reikalams atsto- 
vauti; bet per tai neprivalo kentėti bendri draugijų rei- 
kalai; todel jų prigulėjimas prie bendros draugijos ne- 
privalo būti pašalintas... 


Darbininkų draugijos privalo rūpintis taip-pat viso- 
kiomis labdarybės įstaigomis savo narių gerovei pa- 
kelti; reikia prie draugijų steigti pataupos kasas, iš 
kurių bus duodami priedai prie ligonių pinigų, pašal-. 
pos nepaprastuose priepuoliuose, mirties  atsitiki- 
muose, darbo nustojus... Labai svarbus dalykas įvesti 
darbo prirodymo biūrus, darbininką sekretoriatų, ypa- 
tingai — duoti darbininkams juridinę pagalbą, pata- 
rimą, parašyti reikalingus prašymus, dokumentus. 


Greta pamokinimo ir palaikymo kūno bei dvasios 
gerovės reikia rūpinties draugijos narių pasilinksmini- 
mais ir atilsiu. Tam, be muzikališkų vakarų ir teatra- 
liškų vaidinimų, tinka deklamacijos, eglaitės, gegužinės. 
Reikia prie tų pasilinksminimų pritraukti darbininkų 
šeimynas ir pašvęsti kas kelintą draugijos susirinkimą 
šeimyniniems vakarams. Čia bus progos tinkamoje 

formoje kreipties į darbininkų žmonas ir dukteris, pa- 
raginant jas, pamokinant... 

Pas mus katalikų darbininkų organizacijos pradžia 
padaryta Šv. Juozapo darbininkų draugijos ir Lietuvos 
Darbo Federacijos. Be galo naudingos ir reikalingos 
didesnėse vietose katalikių darbininkių draugijos. Tokių 
draugijų tikslas — greta tikėjimo ir doros ginimo — 
uždarbiaujančių merginų bei moterų pamokinimas 
luomo priedermių, reikalingos namų ruošos, taipgi 
draugiškų pasilinksminimų palaikymas ... 

Lavinkime tad moteris ir mėrgaites krikščionių 
„dvasioje, doroje, darbštume, taupume, švarume; nai- 
kinkime jose norą pergražiai rėdyties, naudoties pa- 
sauliu... Rūpinkimės, kad jos mokėtų namų ir rankų 
darbų, kaip siuvimas, mezgimas, virimas ... Platinkime 
tarp jų tinkamus raštus, patys būkime joms tėvais, 
patarėjais... 

Mergaičių-tarnaičių-darbininkių ir moterų organi- 
zacijai padėtas pamatas pas mus Šv. Zitos drau- 
gijos ir Lietuvių Katalikių moterų draugijos; tik jų 
veikimą reikia sustiprinti, praplėsti... 

Literatūra: Paltaroko, Socialis klausimas, Jasėno, 
Patarėjas lietuviams katalikams svetur, Tumo, Ten gera, kur 
mūsų nėra,-arba neapleiskite tėvynės. Ebenhoch, Sieben 
Vortrige ilber die soziale Frage, Hitze, Abriss der Agrarfrage, 
Vorlesungaskizzen, Heiter, Sieben Vortrige wider die Sozial- 
demokratie. Weber, Evangelium und Arbeit. Hemmers- 
bach, Wesen, Bedeutung und Eigenschaften der Arbeit im 
christlichen Sinne und ūber Erziehung zu Arbeit und Fleiss. 
Bochtler, Arbeit, ihre sittliche und soziale Bedeutung. 
Birkle, Christliche Berufsarbeit, Oberhauser, Das christ- 
liche Princip der Solidaritūt und die Genossenschaftsbewegung 
des Mittelstandes. Staudiger, Die Konsumgenossenschaft, 
Hitze, Arbeiterfrage und die Bestrebungen zu ihrer Lėsung. 

Oberdėrfer, Die christliche Frau und ihr Dienstmidchen. 
Pieper, Dienstbotenfrage und Dienstbotenvereine, Becker, 
Die Frauenbewegung, Bedeutung,  Probleme, Organisation. 
Mūttererziehung durch Frauenarbeit, 12 Vortrige, Uhlhorn, 
Ueber die Sonntagsfrage in ihrer sozialen Bedentung. Strau- 
binger, Neu-Vaterland, kleiner Ratgeber fūr Auswanderer. 
Dettlaff, Organizacija i zadanie naszych towarzystw robot- 
niczych, Lisiecki, Kolportaž požytecznych pism i ksiąžek. 

10. Parapijos lankymas. 


DIARAAAKIGIKAKAK IKI KNRRRKLKKAKKAKKMAKKNCI 


1) ikslas, kuriuo kunigas lanko savo 
il parapiją — beveik tas pats, kaip ir 
vyskupo vizitacijos; apie ją Tridento 
susirinkimas sako, kad jos tikslas 
„įvesti sveiką mokslą, užslopinti 
6 klaidas, sutvirtinti gerus papročius, 
pataisyti blogus; parapiją per prikalbinėjimus ir para- 
ginimus patraukti prie tikybos, taikos ir nekaltybės 
ii aplamai visa, kas, sulyg laiko ir vietos sąlygų, rei- 
kalinga ir išmintinga įvesti tikinčiųjų naudai“ (Sess. 
XXIV de ref. c. 3.) 


Kitur yra įsakymų, kaip tą parapijos lankymą 
tinkamiau sunaudoti: 


a) padaryti sąrašą parapijiečių šeimynų, tėvų, vaikų, 
darbdavių ir darbininkų, vietinių ir svetimų, ar jau pa- 
darytą sąrašą tinkamai pataisyti; 

b) išdalyti, kame dar yra paprotys, velykines kor- 
teles, surinkti pernykštės ir susekti, ar visi parapijiečiai, 
kaip reikalaujama Bažnyčios, atliko metinę išpažintį; 

c) pasirūpinti ramiai ir atsargiai pašalinti priešingas 
tikėjimui ir dorai knygas, laikraščius ir platinti gerus, 
pamokinančius raštus... 

d) pasiteirauti apie namų pamaldas, lankymą šven- 
tadieniais bažnyčios, tankesnį eimą Šv. Sakramentų 
namiškių, tarnų ir duoti tinkamų perspėjimų; 

e) sužinoti apie esančias namuose tikybinio, do- 
rinio turinio blogybes ir tinkamų priemonių nurodyti 
joms panaikinti; 

i) kovoti prieš sueigas su lošimais ir gėrimais, 
prieš vakaruškus, perspėjant, pamokinant, nurodant 
kilnesnių pasilinksminimų; 

g) paraginti, kur to reikalinga, prie darbštumo, 
taupumo, švarumo, blaivumo ir kitų gerų papročių; 

h) kame bus reikalo, susivaidijusioms moterystėms 
grąžinti ramybę, taikyti ginčus; 

i) susekti vargšus, kurie drovisi elgetauti, tiesti 
ranką, prašant pagalbos, ir jiems padėti... 

Žemės gerovę per tą lankymą reikėtų kelti, lab- 
jausia mūsų laikais, kuomet Bažnyčiai daroma prie- 
kaištų, buk jai nerūpintys žmonių reikalai... 

Ką „liber animarum“, tai ne visur vartojama, nors 
Rymo ritualas pataria „describendi statum animarum“. 
Šv. Karolis Baromiejus matė didelę svarbą tokios 
knygos įvedime. 

Vienas vyskupas įsakė savo klebonams, kad jie 
turėtų savo parapijiečių sąrašą netik su nurodymais, 
nužiūrimais Rymo ritualo, bet ir su pažymėjimais pro- 
fesijos reikalų, ar kitų aplinkybių, kurios reikalauja 
ypatingos domės; prisiuntus jam tokius sarąšus, vys- 
kupas žinojo visų savo diecezonų reikalus ir per vizi- 
taciją žiūrėjo, kaip kunigai tuos parapijiečių reikalus 
aprūpino. 

Vienas kunigas savo knygoje „liber animarum“ 
skyrė kiekvienai šeimynai vieną lapą ir jį dalijo ke- 

turiomis dalimis; pirmoje buvo gimdytojų vardas, an- 
troje vaikų su gimimo diena, trečioje — tarnų, ketvir- 
toje — svetimų, gyvenančių tuose namuose. Dažnai 
jis peržiūrinėdavo tuos parapijiečių sąrašus, kad matytų 
jųjų reikalus ir juos laiku atliktų. 

Be šitos, turėjo dar mažą knygelę, kurioje susira- 
šydavo ūmius parapijiečių reikalus, kad ypač jais pa- 
sirūpintų; prie tokių parapijiečių priklausė, kuriems 
gręsia mirtis, vargšai, bemoksliai, gyvenantys nuodėmių 
progose, ar kurių dorybė buvo pavojuje; toje knyge- 
lėje susirašydavo geras mintis, kurios jam ateidavo 
galvon, kaip turi vesti savo parapiją; ypač didelėse pa- 
rapijose, kame kunigai labai užimti, praverčia turėti 
panašią knygą, nes lengvai gali vieną-kitą priedermę 
pamiršti. 

Ar atsieks parapijos lankymas aukštą savo už- 
duotį, priguli nuo būdo, kokiu yra daromas. Todel 
vienos provincijos vyskupų susirinkimas kunigams 
duoda šitokių nurodymų: Jie privalą nuolat turėti prieš 
akis apsilankymo tikslą, būtent: stiprinti gerus papro- 
čius, piktus pataisyti, taiką ir vienybę sutvirtinti, nu- 
liūdusius paguosti, prispaustiems padėti, nusidėjėlius 
maloniai prie savęs patraukti, nieko iš parapijiečių nė 
vienu žodžiu neįžeisti, lankant visiems teikti geradėjy- 
stes. Visa tai pasieks, jeigu, kaipo Dievo išrinktieji, 
šventi, numylėti (Kol. 3, 12) apsisups dora, žinoma 
visiems žmonėms, (Pil. 4, 5), jeigu jie visuose darbuose 
bus gerai susitvarkę, kalboje atsargūs, eisenoje ir 
pažvelgime rimti, apsieimuose malonūs ir kiekvienam 
gailestingi. 

Kunigas lanko savo parapijiečius atliktų ganytojo 
priedermę, o ne šiaip jau pasišnekėti, tuščiai pasijuokti. 

„Bet patariama tuose riamuose, kurie nutolę nuo bažny- 
čios, išsyk pasišnekėti apie žemės reikalus, pavyzdžiui, 
apie uždarbius ir tik nepastebiamai pereiti ant išga- 
nymo reikalų. Medžiaga kalbai gali būti vaikų auklė- 
jimas, kas labai svarbu ir tėvams ir Bažnyčiai. Gim- 
dytojai, kuriems nepatiks klausinėjimas ir perspėjimas 
del jų pačių gyvenimo, nelaikys kunigui piktu, jeigu 
jis rūpinsis jų vaikais, ir nebus visai nemalonios pa- 
stabos ir patarimas apie tikybos išguldinėjimą, Bažny- 
čios lankymą, namų auklėjimą, kasdienes maldas, sau- 
gojimą nuo papiktinimų žodžiais ir knygomis. Tų“ 
dalykų aptarimas savaime duos progos pamažėli pa- 
žinti visą šeimynos tikėjimo ir doros gyvenimą ir, kiek 
bus galima, geron pusėn pastumėti. 

Užmegsti kalbai duoda medžiagos taip-pat tiky- 
biniai paveikslai, kurie kaba sienose. (Galima būtų 
paklausti, ar jie paveldėti, ar dovanoti, ar: pirkti, 0 pa- 
skui pašnekėti apie jų turinį. Neims už pikta kunigui, 
jei paklaus, ar turi maldaknygių, škaplerių, rožančių... 
Bet neužsipulti ant neturinčių, nes tai pastumės ne 
vieną veidmainystėn. Tokie paklausinėjimai ir paaiški- 
nimai turi nemaža svarbos, nes paragina įsigyti. Bet 
pastebėtas vienas-kitas tikybinis ženklas gali ap- 
vilti, kuomet kalenda užsakyta. Dažnai šeimynos, ypač 
moterys nenori pasirodyti su savo kad ir tikybiniu 
apsileidimu, parodo kartais ir tai, ko seniai namuose 
nebepraktikuojama. 

Kunigas Vianney taip kaledodavo: Pirmiausia klau- 
sinėdavo palankiausiu būdu apie šeimynos reikalus, 
paskui dailiai pereidavo prie tikybinių temų; jų turinys 
buvo imamas iš uolaus Šventųjų gyvenimo skaitymo; 
ten jis mokėdavo rasti tokių ruožų, kurių kiti nepaste- 

bėdavo; tai Dievą mylinti jo širdis prisisavindavo su“ 
visomis smulkmenomis; visi atsidėję klausydavo; sa- 
vuoju apsilankymu palaimintas Vianney netik palinks- 
mindavo, paguosdavo, bet ir erkių gerame 
sutvirtindavo .. 

Kunigas tini apsvarstyti savo žodžius ir taikinti 
prie kiekvieno žmogaus reikalo ir supratimo, sekdamas 
pavyzdį Kristaus, kursai su šiaipjau Samariete pradėjo 
kalbėties apie paprastą šulinio vandenį, pamažėli pri- 
ėjo prie krikšto vandens ir dieviškosios savo pasiun- 
tinystės, o su pražilusiu Įstatymo žinovu tuojau ėmė 
kalbėties apie dangaus karalystę... Kai tik reikalingas 
pasikalbėjimas baigtas, eiti toliaus, atsiminus laiko 
brangumą, ir nežiūrėti net malonių prašymų, nes tai 
niekas kitas, kaip tik mandagumo taisyklė, atsisveikinant. 

Abejotinos vertės yra daiktas priimti dovanas, 
nors ir geruoju duodamas. Labiausia tos aukos, kurias 
kunigas renka sau, lankydamas parapiją, labai tam pa- 
pročiui kenkia; parapijiečiai lankymo nebelaiko sau 
garbe, nes už tai turi užmokėti; neturtingieji, kurie 
neturi ko duoti, jaučiasi nesmagiai prie tokių apsilan- 
kymų. Jei negalime be tokių aukų pragyventi, to pa- 
pročio nenaikinkime, bet kaip nors kitaip sutvarkykime, 
kad priduotumėm jam kultūriškesnę lytį: rasi, galima 
būtų kitu atveju surinkti, nedalyvaujant kunigui. 

Labai negražu prievarta reikalauti daugiau kalen- 
dos; taipogi nemalonų daro įspudį, kuomet kunigas 
dejuoja parapiejiečiams ant savo mažų įeigų; taip jis 
lengvai Igali pakliūti parapiejiečių įtariman, jog esąs 
gobšas... Jei, lankant parapiją, prisieina valgyti, ku- 
nigas privalo parodyti susivaldymą, nes tuomet visi 
— mažas ir didelis — į jį žiūri, paskiaus daug apie tai 

-kalba; ypač tai reikia pasakyti apie gėrimus, kurių ne- 
sigaili parapijiečiai geradėjui pamylėti ... 

Pavyzdys Kristaus, kurs visus žmones, net nusi- 
dėjėlius lankė, mokina mus nieko nelaikyti nevertu 
mūsų apsilankymo, kad ir asmeninių savo priešų, nes 
lankome parapiją „ex officio“. Čia turime progos iš- 
berti degančias žarijas ant jų galvos, neužsimindami 
nė vienu žodžiu pritirtų nemalonumų, bet atmokėdami 
visa meile sielų ganytojo, kurs visiems nori amžinosios 
laimės. Todel, kunige, neapleisk savo priešų namų; 
gal jie laukia tik susitikimo su tavimi, kad mestų savo 
nepalankumą; čia yra geros progos paguosti, perspėti, 
bet neatstumti, ginčyties ... 

Jei kokia šeimyna sutiktų mus nepalankiai, ne- 
mandagiai priimtų, tegu pavyzdys Nukryžiuotojo, kurs 
dovanojo savo kantintojams, sulaiko mus kantrybėje, 
kuri — reikalinga tiems žmonėms pateisinti. Supran- 
tamas daiktas, jog mes negalime tuo pačiu tonu kal- 
bėti; jei darytų vien priekaištus, neklausydami mūsų 
paaiškinimų, atlikus, kas būtina, turėtumėm atsi- 
sveikinti, neparodydami nepasitenkinimo. Paskiau gal 
gailėsis tie žmonės savo nemandagumo ir kitų atveju 
rasi tuo mandagiau sutiks kunigą... 

Kartais gyvenantys su kuo neprietelystėje naudo- 
jasi apsilankymo proga ir mėgina prie kunigo pilti 
pamazgas ant savo priešo galvos. Lankymo tikslas 
—- taikinti susivaidijusius; tegu tad pasisako, ką 
skauda; geriau, kad kunigui tai pasako, negu kokiam 
liežuvininkui. Dažnai pareina įtužimas, kuomet gauna 
progos išlieti tulžį... Tik nereikia pilti alyvos ant 
liepsnos; reikia saugoties palaikyti toji, ar kita pusė; 
geriau švelniai nurodyti reikalą mylėti artimą, net ir 

priešą, susitaikinti ... Reikia taip-pat užsipelnyti žmonių + 
pasitikėjimą, nepasakant kitai pusei, ką esame girdėję... 

Reikia lankyti net nusidėjėliai, nes kitu atveju nėra 
geros progos jiems perspėti. Kaip reikalinga lankyti 
nusidėjėlių namus, taip būtų negera lankyties juose 
tik tada, kada tokiuose namuose ko nors truksta, su- 
serga, ištinka koks priepuolis... Taip elgianties atro- 
dytų, kad kunigo pribuvimas tokiu metu yra neišven- 
giamas, o ne laisvas apsilankymas, nei atstumimas 
nuo savęs, nei paniekinimas. Trumpai sakant, para- 
piją lankant, aplenkti keno-nors namus, be kokios- 
nors ypatingos priežasties negalima, nepravartu. 

Aplankęs parapiją, kunigas turi pagalvoti apie 
lankymo pasekmes ir apsvarstyti savo prityrimą, pa- 
ieškoti priežasčių, iš kurių paeina geras, ką parapijoje 
matė ir tam tikrais įrankiais rūpinties tai palaikyti; su 
apaštalu duoti Dievui garbės: „Aš sodinau, Apollis 
laistė, bet Dievas davė augimą; taigi nei kursai sodina 
yra šis tas, nei kursai laisto, bet kurs augimą duoda, 
Dievas“ (I Kor. 3, 6). 

Besiplėtojimą pikto, su kuriuo susidūrė, belanky- 
damas parapiją, teprašo sutrukdyti Dievą, ko patsai 
nebegali padaryti. Baimės perimtas, kad gal iš stokos 
gabumų, dievotumo, uolumo visa tai paeina, nusiže- 
minęs teprašo dovanoti, tarytum, kad pats būtų nusi- 
dėjęs: „Kas pažins visas klaidas? apvalyk mane nuo 
slaptų nuodėmių“ (Ps. 18, 13). 

Reikia pagalvoti apie tinkamas priemones, kaip 
bus padaryti piktam galą; vartoti tuos įrankius su visa 
išmintim, atsargumu, nenuilstančia ištverme, bekovo- 
jant su nenormalumais parapijoje, kol jie nebus paša- 

linti; reikia privatiškai ir bažnyčioje veikti, kad įvyktų 
tai, kas parapijai reikalinga. 

Kiekvieną sykį, aplankius parapiją, reikia darbuo- 
ties su nauju atsidėjimu, lyg kad lig šiol nieko nebūtų 
nuveikęs, tarsi dabar tebūtų pradėjęs darbą. „Viena 
darau, užmiršdamas, kas yra mano užpakalyje; išties- 
damas save prie to, kas priešais yra, bėgu prie pa- 
skirto tikslo, prie pergalėtojų užmokesnio, į kurį pa- 
vadino Dievas iš aukštybių“ (Pil. 3, 13). 


Literatūra: Schūnfelder, Der Piarrer in seinem 
Umgange mit der Gemeinde ausserhalb des Gottesdienstes. 
Chwala, Die Hausseelsorge und ihre modernen Hilfsmittel. 
Heimbucher, Die praktisch-soziale Tūtigkeit des Priesters 
(Šita knygele daugiausia naudojaus, rašydamas „Visuomeninį 
Kunigo Veikimą“.) 

DO ONTT ORO ION ONOTONITTOONATOTNYCI 
2 


: Il. Veikimas Bažnyčioje. 
ŽAAAANAAKALANAVAAARLALALALALOLLOLALOAAKĖ 


pžiūrėję visas parapijos gyvenimo 
sritis, grįžtame bažnyčion; joje gali 
kunigas išplėtoti socialį veikimą, 
pirmiausia, parinkdamas pamokslams 
medžiagą, kuri turi su socialiu klau- 
"simu artimesnių ar tolimesnių ryšių. 


Tokie pamokslai gali būti Dievo esimas, sielos 
nemirtingumas, Kristaus dievystė, dieviškasis Bažnyčios 
įsteigimas, tikėjimas ir kitos apologetiškos temos... 
Dievo gailestingumas ir teisingumas, keturi paskučiau- 
sieji daiktai, reikalas ir nauda maldos aplamai ir ben. 
dros šeimynoje maldos ypač... 


Sunki nuodėmė: vieno žmogaus susidėjimas, ro- 
dos, ne didelis daiktas, bet iš atskirų žmonių susideda 
visuomenė; didžiosios nuodėmės; reikalas ir palaima 
blaivybės, skaistybės, taupumo; tankios išpažinties ir 
komunijos nauda; moterystės sakramentas; vaikų auklė- 
jimo svarba ir būdas; tėvų vaikams priedermės; vaikų 
gimdytojams priedermės; ypatingos priedermės seniams 
ir ligoniams; šeimininkų samdininkams priedermės; 
tarnų šeimininkams priedermės ... 


Kun. Veikimas 6 81 


Geras pavyzdys, krikščioniškas perspėjimas; šven- 
tadienių šventimas ir būdas švęsti; raštų skaitymas 
aplamai ir šventadienių skaitymas ypač; tikslus žemės 
gėrybių suvartojimas; priedermės kaimynams, valsčiui, 
valstybei; turtuolių priedermės neturtingiems; Viešpa- 
ties apvaizda vargšams; socialis Bažnyčios veikimas; 
tikybinė ir socialė pasninko reikšmė; būdas ir palaima 
darbo; krikščioniškas pailsis, pasilinksminimai, žaislai... 

Kunigas gali gvildinti tokias temas, kurios turi ar- 
timesnį ryšį su socialiu klausimu. Ar gali kunigas iš 
sakyklos kalbėti tiesiog apie socialistus, priguli nuo 
vietos sąlygų. Galima tai be abejonės daryti, kame 
nėra socialistų, ar tėra mažame skaitliuje atskiri žmo- 
nės; didesnis atsargumas patartinas ten, kame yra daug 
jų, kurie tuo tarpu dalyvauja pamaldose su visais, 
eina Šv. Sakramentų, kurie galutinių socializmo tikslų 
nežino, bent nepripažįsta... 

Griežta neišmintinga kova su tokiais žmonėmis 
gali juos net iš Dievo namų pašalinti. Naudingesnis 
būtų, progai pasitaikius, privatinis pasikalbėjimas, ar 
bent geros knygos įteikimas. Bet negali būti kliūties, 
kad ir tokiose vietose, dėstant Kristaus mokslą, pa- 
sikalbėti tiesiog apie socializmą, prieš jį perspėti, žinoma, 
saugoties perdėjimo, nepažeidžiant asmenų ... 

Didelės svarbos turi kartas nuo karto parapijoje 
padarytos missijos, kurios vedamos iš toliaus atvažia- 
vusio kunigo, ypač vienuolio ... Liaudies missijas labai 
patarė Pius X savo rašte Francijos vyskupams 1911 m. 
gegužės 15 d. Tikėjimas ir dora esti per tokias mis- 
sijas sutvirtinami, visa dvasios atmosfera parapijos 
apvaloma ir atgaivinama ... Pasišventę dvasiškiai, vie- 
tos žmonėms visai nežinomi, sako pamokslus apie 

pagrindines tikybos tiesas, pašaukimo priedermes, do- 
rybes ir nedorybes... klauso išpažinties ir daro ne- 
paprastą įspudį. Ko negali nuveikti nuolatinis kunigas, 
tai pasiekia pakviestas missionorius. Tokios missijos 
tęsiasi keletą dienų. į 


Pas mus yra paprotyje gavėnios rekolekcijos. 
Suvažiuoja kunigai iš apylinkės parapijų velykinės iš- 
pažinties klausyti. Ton išpažintin turėtų žmonės būti 
prirengiami per tam tikrus pamokslus, ne be tvarkos 
pasakytus, bet iš aukšto nustatytomis temomis: apie 
gerą išpažintį, tankesnį Šv. Sakramentų ėmimą, apie 
gyvenimo pataisymą, pašaukimo priedermių pildymą ... 
Visa to tikslas — sustiprinti gerus norus, pasižadėjimus 
nebegrįžti senovės purvuosna ... Miestuose, kame dau- 
giau kunigų ir įvairesnis žmonių gyvenimas, kaipo pri- 
rengimas prie velykinės, gali būti daromos rekolekci- 
jos įvairiems luomams ir pašaukimams: vyrams, mote- 
rims, darbininkams, tarnaitėms ... 


Netik sakykloje, bet ir klausykloje gali kunigas iš- 
plėsti visuomeninį savo veikimą. Pirmiausia, tepateikia 
visiems, ypač vyrams geros progos eiti Šv. Sakramentų. 
Moterys, labjausia davatkos galėtų atlikti tai penkta- 
dienį. Tebūnie Išganytojo pavyzdžiu klausykloje geras, 
malonus, teparagina kiekvieną gerai pildyti pašaukimo 
priedermes, sociales dorybes; tuos, kurie retai teateina 
išpažinties, paraginti, kad vėl už kiek laiko prieitų... 
Prityrę kunigai visi vienodai sako, jog klausyti atsidė- 
jus ypač vyrų išpažinties, yra labai svarbus dalykas ir 
socialiu žvilgsniu. Todel rūpinkimės pritraukti vyrus 
prie klausyklos ir būkime jiems čia kiekvienu laiku 
draugais ir sielos ganytojais ... 

Atsiminkime Kristaus pavyzdį, kaip jis buvo nu- 
sidėjėliams malonus, kaip jis juos prie savęs glaudė, 
kad net parisiejai darė priekaištus... Man vienas as- 
muo yra pasakęs nebeinąs išpažinties, nes matąs, kaip 
kunigai nenoromis, neramiai, paskubomis klausantys ... 
Uoliai tad sėdėkime klausykloje, atsidėję klausykime 
išpažinčių, nebūkime vien fonografais, kartojančiais 
išrišimo žodžius, beichtzahleriais, skaitančiais, kiek iš- 
tarškinome, bet žiūrėkime, kaip tą šventą priedermę 
atlikome... Prakalbėkime bent į rečiaus ateinančius 
taip, kad jie lig kitos išpažinties atmintų mūsų perspė- 
jimus, kad turėtų sielos ramybę ir taip bent lengvai 
nebenusidėtų; primygtinai tarkime: „Vade in pace et 
noli amplius peccare“. 

Svarbu pasirūpinti tais parapijiečiais, kurie va- 
žiuoja svetur, ypač į didesnius miestus. Būtų gerai, 
kad kunigas nė vieno neišleistų iš savo parapijos, ne- 
atlikusio išpažinties, neatėjusio su juom atsisveikinti, 
su juo nepasikalbėjęs, nedavęs jam kokios knygelės 
atminimui, nesuteikęs tinkamų patarimų, neperspėjęs, 
kaip jis turįs elgties kitur, gal tarp kitatikių, svetim- 
taučių, kad jis nenustotų savo tikybos, tautystės. Pra- 
vers kiekvienam išvažiuojančiam nurodyti kun.  Jasėno 
„Patarėją lietuviams katalikams svetur“, net, jei užtektų 
lėšų, duoti dovanomis. Reikalingų lėšų, rasi, galėtų 
suteikti kokia draugija, kutios išvažiuojantis gal buvo 
narys. Toks patarėjas primins jam savo sodžių, gimi- 
nes, parapiją, bažnyčią, tikybą, tautą... 

Ne savo norų, bet iš reikalo keliauja bent kai- 
kuriam laikui iš namų naujokai. Todel rūpestis ta 
visuomenės dalele ypač turėtų gulėti kunigui ant šir- 
dies. Teparagina juos kunigas per naujokų ėmimą 

susilaikyti nuo girtybės, visokių prasižengimų prieš 
dorą; paduotus reikia, prieš išvažiuojant, pamokinti 
apie jų priedermes, apie gręsiančius jiems pavojus. 
Ypač praverčia patarti jiems, betarnaujant kariuomenėje, 
dažniaus eiti Šv. Sakramentų, lankyti bažnyčią, išva- 
žiuojant atlikti šv. išpažintį, priimti Šv. Sakramentą. 
Kaikur jau yra įvestas paprotys, kad paduotieji, prieš 
išvažiuojant, surenkami rekolekcijoms, išpažinčiai; lai- 
komos jiems Šv. Mišios su bendra visiems Šv. Komu- 
nija, prie kurios sakomas tinkamas iškilmei pamoks- 
lėlis. Tai daryti kitur jau net vyskupų įsakyta. Kaip 
atminimą, turėtų gauti kiekvienas naujokas gerą malda- 
knygę, bent paveikslėlį, agnosėlį ... 

Tarnaujančiais kareiviais turi pasirupinti kariuo- 
menės kapelionas. Ypač reikia žiūrėti, kad kareiviai 
šventadieniais lankytų bažnyčią, eitų Šv. Sakramentų, 
neapleistų velykinės Šv. Komunijos; nurodyti, kaip turi 
praleisti liuosą laiką, parūpinti jiems gerų knygų, laik- 
raščių, kovoti su girtybe, ištvirkimu; lankyti sergančius 
ligoninėse, uždarytus prasikaltėlius kalėjimuose ... Su- 
grįžusiems apsilankyti kareiviams tepasirūpina kunigas 
kaip nors prisiminti, pasikviesdamas juos pas save, 
paklausinėdamas jų, kaip sekasi, suteikdamas jiems 
kokią nors mažą dovanėlę, kokią knygelę, padaryda- 
mas jiems bent mažą džiaugsmą... 

Literatūra: Paltaroko, Sakyklai Vadovas. Jotsch, 
Seelsorger in seiner apologetischen Wirksamkeit. - Kassiepe, 
Die Volksmission. OChwala, Die praktische Durchfūhrung 
der Gfteren und tūglichen Kommunion, Schmitz, Die acht 
Seligkeiten des Christentums und die Versprechungen der So- 
zialdemokratie. Schmitz, Tobias als Vorbild fūr die Katho- 
liken der Gegenwart. Ji ger, Schreckensrufe des Unglaubens, 
ihre Gefahr und Heilung, 6 soziale Fastenpredigten. Prattes, 

Der Christ ein lebendiger Tempel Gottes, Konferenzen, 
Vollmar, Seelsorgliche Vorbereitung junger Minner auf den 
Soldatenstand. Schillings, Rekrutenexerzitien. Biesen- 
bach und R. Dicke, Soldatenfūrsorge und Jugendvereine, 
Hurzund Desamari, Wie man einen Rekrutenvorbildungs- 
kursus einrichtett Runkel, Aus der Garnison, 50 Soldaten- 
predigten tuber Rekrntenexerzitien. Jozefowicz, Egzorty 
do žolnierzy. 

12. Pastoracijos priemonės. . 


DAAD PAOK SAKALAI KKK AKA KAUKAS 


) ūsų pastoracija privalo būti vertinama 
ne kaip koks amatas, bet kaip „divi- 
norum divinissimum“. Pažvelgkime 
į pastoracijos idealą — Jėzų Kristų, 
kurs apie save sakėsi: „Aš esu geras 
ganytojas“ (Jon. X, 11). Šv. Evan- 
gelijoje stovi prieš mūsų akis jo pastoracija, kaip 
atvira knyga; pamėginkime peržiūrėti kaikuriuos ruo- 
žus ir taikinti prie savosios pastoracijos. 

Daugiausia vartojamas Kristaus pastoracijoje įran- 
kis buvo žodis. Visur — namuose, kelyje, ant kalnų, 
pakalnėje, ant jūros, sinagogose, bažnyčioje — Kristus 
mokino; dar apie paskutines prieš Jo kančią ir mirtį 
dienas Evangelija sako: „Erat guotidie docens in tem- 
plo“ (Luk. 19,17). Visur jam sakykla: puotos skob- 
nis, šulinio rintinys, ežero laivas. O koks pamoks- 
lininkas, koks išdėstyme aiškumas, koks vaidentuvės 
vaizdingumas, kaip plati širdis, kokia tiesos ir žmo- 
nių meilė jo pamoksluose! Kaip, rodos, paprasčiausiu 
būdu, kaip aiškiai, suprantamai stengėsi kalbėti apie . 
kilniausias tiesas! Užtat, koks Jo pamokslų veikimas: 
turėjo daryti minioms įspūdį, kad žmonės užmiršdavo 
pavalgyti, kad sekė Jį tyruosna... 

Tegul bus ir nūnai pastoracijoje kuodažniausia 
vartojamas žodis, ypač pamoksluose. Tik saugoki- 
mės tos apraiškos, kad, kunigui lipant sakyklon, žmo- 
nės neitų laukan iš bažnyčios. Neskelbkime pamoks- 
luose savęs: mes tuojaus išsisemsime, mūsų gabumai 
greit išseks. Skelbkime Kristaus mokslą, Evangeliją. 
Kam bažnyčia liepia kas šventadienis skaityti žmonėms 
Evangelijos bent ištrauką? Tam, kad Kristus savo 
žodžiais prašneka parapijai, gyvai pasako, kaip Jis 
mokino, ką darė. Yra labai patraukiantis daiktas, jei 
kunigas leidžia per Evangeliją pačiam Kristui prabilti, 
amžinas Jo mintis, žodžius, pamokslus pačiam atkar- 
toti. „Kristaus vietoje mes pildome pasiuntinių parei- 
gas; kaip kad Dievas graudentų per mus“ (Il Kor. 5,20). 
Gerai tai suprato Šv. Tėvai; jų pamoksluose, ypač 
homilijose — gyvas Kristus. 

Kartais sakoma, buk Kristaus mokslas pasenęs, 
atgyvenęs savo dienas, nebedarąs įspudžio... Mes 
turime taikinti Evangeliją prie mūsų laikų reikalų. 
Kiek socialio turinio randame atskiruose Kristaus iš- 
sireiškimuose: „Gaila man minios“... „Duokite jūs 
jiems duonos“, (Mor. 8), „Vargšų visados turite savo 
tarpe“ (Mat. 26), — įvairiuose palyginimuose: Didžia- 
turtis ir vargšas, Lobingas žmogus, Beširdis tarnas... 
Kaip gyvai tinka visa tai mūsų laikų reikalams. Bet 
dažniausia reikia skelbti tikėjimo ir doros dėsnius. 
Dažnai pasitaiko baisus nežinojimas esminių tiesų net 
ir gerų krikščionių tarpe. Prieš vestuves, kvočiant 
jaunavedžius, tenka išgirsti atsakymą, kaip Efeziečių: 
„Mes ir negirdėjome, ar yra Šventoji Dvasia“. Rei- 
kalinga šen ir ten skelbti tikėjimo pamatus prieš pirm- 
eivius: Dievo esimas, užmokestis anapus kapo, šio 

gyvenimo tikslas ... Pravers dažniau priminti tuos do- 
ros dėsnius, kurie buvo mažiaus judinami pamoks- 
luose: savęs išsižadėjimo, perdidelių gyvenimo pato- 
gumų, prabangų... Visuomet reikia taip Dievo žo- 
dis skelbti, kad suprastų šiaip jau žmonės, bet nesi- 
piktintų intelligentai, kad išvengtumėm tokių apsaky- 
mėlių-pajuokimų, kaip „Visų Šventų Vakaras“... 

Su pamokslais angštai jungiasi katecheza, ypač 
rengiant vaikus prie šv. Sakramentų. Tai labai svar- 
bus dalykas. Čia turime vaikus, kuriems mes pirmi 
teikiame tikybos mokslą, kurių sielas imame savo 
globon; gal veikiai paklius jos į rankas netikrų pra- 
našų, pirmeivių; bet dabar jie — mūsų; jie minkšti, kaip 
vaškas, ant kurio galime išspausti Dievo paveikslą, iš 
kurio galima nulipdyti dorą žmogų ... Vietomis tiktai 
per vaikų katekizaciją tegalime atgaivinti sugedusią 
parapiją, nes jaunuomenė Bažnyčios ir tautos viltis. 
Katecheza būtinai reikalinga žmonėse palaikyti tikybai, 
tikrai kulturai ir tvarkai ... Labiausia išlavinta policija 
negali atstoti menkiausio liaudies mokyklos katekizmo. 
Pasaulinė galybė gali šiaip-taip sulaikyti tai, kas ma- 
toma; tikyba liepia gražiai elgties ir ten, kame niekas 
iš žmonių neregi, nes už negerą net mintį reikės at- 
sakyti visažinančio Dievo teisme. Tikyba daro žmo- 
nes sąžiningus... 

Kristus netik pamokslais veikė, bet ir stebūklais. 
Jo stebūklai buvo galingos priemonės patraukti žmo- 
nėms prie savęs. Tarp Jo stebūklų yra tokių kurie 
ženklina mūsų Bažnyčios sakramentus. Sakramentai 
ištikrųjų yra stebėtini pastoracijos įrankiai, kuriuos 
mums davė Išganytojas; per juos gydome ligonius, 
prikėlėme numirėlius... Žmonijos atsigimimas re- 

miasi sakramentais. Todel be galo svarbu prideramai 
teikti sakramentus, kiek tai nuo mūsų priguli. Sakra- 
mentai veikia „ex opere operato“, Dievo malonė daro 
didelius daiktus, bet sakramentuose daug reiškia ir 
mūsų pasidarbavimas — „opus operantis“. Tam tei- 
kiamos Moralinės ir Pastoralinės teologijos žinios, kad 
sekmingiau teiktumėm sakramentus. 

Kristus ypač gailestingas buvo nusidėjėliams. 
Todel gailestingumas turi buti pirmoji nuodėmių 
klausytojo žymė. Bet Kristus rūpinosi kad nuodėmės 
neatsikartotų. „Noli amplius peccare“ (Jon. 5, 14), pri- 
mygtinai sakydavo nusidėjėliu. Čia ypač reikėtų at- 
sižiurėti dėsnių apie įgudusius ir atpuolančius nusi- 
dėjėlius; butų labai pragaištinga, jei nuodėmklausis 
ištisais metais leistų daryti priprastas nuodėmes, ne- 
šalintų nuodėmės progos, neardytų nuodėmingų pa- 
žinčių, kuomet atidėjimas išrišimo gali paveikti, kaip 
žaibas giedroje. , 

Bet koksai skirtumas tarp nuodėmklausių?  Vie- 
nas moka tinkamais klausimais pasiekti visą sugedimo 
gilumą ir energingai valyti sielos gangreną; kitas ga- 
nėdinasi paviršiais apčiupinėjęs, nežiūrėdamas, kaip 
giliai liga yra įleidusi šaknis. Taip-pat būtų pragaiš- 
tinga, jei nuodėmklausis apšviestesnius, kurių išpa- 
žintys sunkesnės, lengviau leistų, ypač, kuomet kar- 
tais po ilgo nebuvimo prieina išpažinties, kurie 
drungni, kaip vanduo. Čia reikalingas ypatingas at- 
sargumas ir švelnumas, bet žmogaus baimė būtų ne- 
dora. „Reikia paliesti luomų priedermes, ypač motinų 
paklausinėti apie vaikų auklėjimą, pažintis, knygų skai- 
tymą... Dažnai reikia motinoms priminti, kad jų 
dukterys nė angelai, kuriems niekas nekenkia... Iš- 

pažintis yra tai priemonė, per kurią įgijame įtekmės į 
sielas, kurios mums niekas negali atimti. Nors viešame 
gyvenime dingtų etika, nors vyrai visai šalintųsi nuo 
Bažnyčios, tečiaus išpažinties dar ateitų moterys ir 
vaikai, turėtumėm progos darbuoties atgimimui šei- 
mynos, 0 per ją ir visuomenės, 


Tarp pastoracijos įrankių, kuriuos Kristus vartojo, 
randame dar palaiminimus. Kaip daug mini Evange- 
lija teiktų Kristaus palaiminimų asmenims ir daiktams 
(Mat. 14,19; Mor. 10,16; Luk. 24,50). Bažnyčia, su- 
teikdama kunigui Jėzaus Kristaus valdžią, neužmiršta 
ir palaiminimų. Per šventimus tepamos kunigo ran- 
kos ir tariama šie žodžiai: „Ut, guaecungue benedixe- 
rint, benedicantur“. Naudokimės uoliai šita gale, pil- 
dykime šitą priedermę atsidėję; laiminkime įvairius 
daiktus ir asmenis, kaip tat įsako Ritualas; tik dary- 
kime tai rimtai, be paskubos; kalbėdami tam tikras 
maldas, prašykime malonių, kurioms gauti šitos apei- 
gos įsakytos... 


Pirmiausia Kristus kreipės į liaudį. „Neturtėliams 
apsakojama yra Evangelija“ (Mat. II,5). Kiek sykių 
minima Evangelijoje tūkstantinė minia (Mat. 0,23, 
19,2). Kristus buvo minių vadovas. Kaip Jis, taip 
ir kunigas privalo būti pirmiausia liaudies vadovas, 
ypač šiuo laiku, kuomet liaudis įgija galės. Popie- 
žius ir Vyskupai ieško susisiekimo su liaudimi; todel 
dvasiškija turi būti tartum tiltas tarp liaudies ir Baž- 
nyčios. Leonas XIII į priekaištus, buk pataikaująs 
minioms, atsakė: „Ko tad norite, ar to, kad darbo 
žmonės persimestų prie socializmo bei revoliucijos?“ 
Šventės, pamaldos, pamokslai, kelionės į tolimesnes 

vietas, susirinkimai turi didelės svarbos sulaikyti mi- 
niai prie tikybos ir Bažnyčios. 

Tinkamai veikti minioje reikalingas organizacijos 
darbas. Kuomet Kristus tyruose valgydino tūkstančius 
žmonių, liepė minias padalyti bureliais po penkias 
dešimtis asmenų (Luk. 9, 14). Minios organizacija 
pastoracijoje prigulminga nuo įkūrimo draugijų: dar- 
bininkų, moterų, tarnaičių, jaunuomenės... Taip tik, 
minią sutvarkius draugijomis, galima tinkamą pakraipą 
duoti atskiriems luomams. Kristus neužmiršo ir at- 
skirų asmenų reikalų. Tiesa, rupestis atskirais žmo- 
nėmis, lankymas atskirų namų, apsilankymas pas pa- 
risiejus, pasikalbėjimas su Nikodemu, Samariete, Lo- 
zoriaus seserimis... neturėjo žymės privatinės drau- 
gystės, kuri kuniguose nepasiekia savo tikslo, nes per 
ją nupuola savo ir kitų akyse... 

Viešpaties rūpestis atskirais asmenimis buvo daro- 
mas viršprigimtais tikslais ir buvo sulyginant retas. 
Bet kokį švelnumą ir sumaningumą parodė Kristus 
santykiuose su įvairiais žmonėmis. Įstatymo žinovui 
Nikodemui stačiai sako: „Tu esi mokytojas Izraėlyje 
ir to nežinai? (Jon. III, 10) Tuo tarpu Samarietės 
neužsipuola, bet pradeda kalbą nuo vandens, prašo 
pakviesti savo vyrą; kuomet moteriškė pasisakė, ne- 
turinti vyro, tarė: „Gerai pasakei neturinti vyro, nes 
penkis vyrus turėjai ir kurį turi dabar ne tavo vyras“. 
Nustebinta moteriškė tarė: „Viešpatie, regiu, jog tu 
esi pranašas“; 0 dar pasikalbėjus, nuėjo miestan ir 
sakė žmonėms: „Eikite, regėkite žmogų, kurs man 
pasakė visa, ką tik dariau; ar ne jis yra Kristus“. 
(Jon. 4, 16—29) Kitaip vėl pasielgė su Marija“ ir 
Morta... Mums tai nurodymas, kaip atskiruose atsi- 

tikimuose turime apsieiti. Kunigas neprivalo su visais 
vienodai elgties: mokytais ir bemokslais, turtingais ir 
vargšais, šeimininkais ir samdininkais, vyrais ir mote- 
rimis, anot apaštalo Pauliaus, visiems visa pasidaryti, 
kad visus išgelbėtų (I. Kor. 0, 22). 

Kristaus pastoracijoje matome tai, kad jis pirmiausia 
rūpinosi viršprigimtais dalykais ir kitiems sakė: „Ješ- 
kokite pirmiaus Dievo karalystės“ (Mat. 6, 53). Todel 
visur visuose daiktuose pirmiausia ieškokime dangaus 
karalystės; tuo reikalu reikia matuoti dalyvavimą visuo- 
meniniame veikime. Pirmiausia mes esame pašaukti 
vesti minias į dangaus karalystę, o visa kita priedas, 
priemonė.... Geriausias būdas ginties prieš pirmei- 
vius tai tinkamiau pastorizuoti mūsų parapijas. „Mums 
nepritinka palikti Dievo žodį, kaip sakė apaštalai, ir 
tarnauti stalams“ (Ap. D. 6,2). Popiežius yra pasakęs: 
„Exite de sacristia“ bet, žinoma, padirbus visus darbus 
bažnyčioje. Pirmiausias reikalas kuogeriausia, kiek ga- 
lint, atlikti pastoracijos darbą, tada tik eiti „e sacristia“ “ 
prie visuomenės darbo. 

„Et haec facienda et illa non omittenda“. Taip 
darė Išganytojas. Stabo ištiktajam pirma tarė:  „Žmo- 
gau, atsileidžia tau tavo nuodėmės“; o tik aprūpinęs 
sielą, pridėjo: „Kelkis, imk savo lovą ir eik į savo 
namus“. (Luk. 5, 20—24) Bet, kame kūno skurdas 
buvo nuodėmių priežastis, ten Kristus pirma 
griebėsi kūną gydyti, o paskiau sielą. Tris dešimtis 
aštuonerius metus sirgusiam pirma tarė: „Kelkis, imk 
savo lovą ir eik“, o tik paskiau, sutikęs jį bažnyčioje 
ir atleidęs nuodėmes, tarė jam: „Štai tapai sveikas, 
jau nebenusidėk“ (Jon. 5, 8—14). Šit mums nurody- 
mas, kaip kokiuose atvejuose turime pasielgti: kada 

pirma sielą gelbėti, kada pirmiau pašalinti kūno skurdą, 
kad žmogus nenusidėtų. Tam tikras materialės gero- 
vės laipsnis yra būtinai reikalingas, kad žmogus ga- 
lėtų būti doras. Kaip Kristus „perėjo, gerai darydamas 
ir gydydamas visus“ (Ap. D. 10, 38), taip ir mes dary- 
kime, šalinkime visokį tivasios ir kūno skurdą. 


Kristaus veikimas pripuolė ypatingose sąlygose. 
Buvo tai laikas politinio dvasios įtempimo. Veidmai- 
niai-parisiejai, netikėliai-sadukiejai, laisvamaniai-pagonai, 
karštos galvos nacionalistai-žydai, graikai bei rymie- 
čiai... visa tai sukasi apie Kristų, jį persekioja, nori 
vyliumi sugauti, net atvirai užmušti akmenimis. Jis 
negalėjo ramiai žiūrėti, kaip sena „šventa žemė“ prie 
karaliaus Erodo kaskart labiau buvo niekinama, jos 
vietos pagoniškais vardais vadinamos. Kristus, žiūrė- 
damas į Jeruzolimą net verkė, matydamas, kokios ne- 
laimės ją ištiks... Štai kokiose sąlygose turėjo Kristus 
veikti! 


» Tas paveikslas beveik atsikartoja mūsų laikais. 
Mes turime dirbti pastoracijos darbą tautoje, kuri prieš 
penketą šimtmečių priėmė Kristaus mokslą ir buvo 
vadinama „šventi žemaičiai“. Visur šimtais stiebiasi 
dangun gražių bažnyčių bokštai, bet visur aplink sprau- 
džiasi pagonų papročiai. Mes turime naikinančią krikš- 
čionišką pasaulėžiūrą spaudą, kuri gausiai barsto netikė- 
jimo sėklą po miestus ir kaimus. Mes turime gana lais- 
vamanių intelligentų ir galima tikėties, jog ateityje bus 
jų dar daugiau. Turime radikalių pirmeivių, socialistų, 
net bolševikų, su kuriais nuolat reikia susidurti... 
Kas ginčys, kad tokiose sąlygose pastoracija — sunki, 
kaskart darosi sunkesnė... 

Ištikrųjų, ar yra kitas koks pašaukimas, kurs turėtų 
vesti taip sunkią, nepopulerią kovą su žmonių iškri- 
kusiais palinkimais ir musų laikų suirute. Kas besi- 
stebės, kad mūsų pastoracija tokiose apystovose ne- 
beturi reikalingo pasisekimo. Bet kaip tai sekėsi 
Kristui, kurs buvo Dievas -Žmogus — „galingas 
darbuose ir kalboje akyvaizdoje... visų žmonių?“ 
(Luk. 24, 19). Kaip daug Jo žygių veltui nuėjo del Jo 
priešų nesupratimo, piktos valios! Kaip sunku Jam 
buvo žiūrėti, kad savo pastoracija ėjo prie savo paties 
pražūties! Ar negali tas pats ir su mumis atsitikti, 
kurie Kristaus vietoje pildome pasiuntinių pareigas? 


Bet ir šiandien turi savo reikšmės Kristaus žodžiai: 
„Turėkite viltį; aš pergalėjau pasaulį“ (Jon. 16, 33). 
Nepasiduokime pessimizmui, kurs apkartina mūsų dar- 
bus, kurs liepia sakyti: Vistiek! nieko nepadės. Atsi- 
minkime, kas būtų, jei mes nebesidarbuotumėm, nebe- 
sakytumėm pamokslų, nebeteiktumėm sakramentų, visai - 
pasislėptumėm nuo žmonių... Matome, kad veiklus 
kunigas sutvarko parapiją, kitas vėl apleidžia. Turėkime 
prieš akis karžygišką Kristaus pasišventimą, su kuriuo 
dirbo pastoracijos darbą tarp įvariausių kliūčių.  Dar- 
bas, del kurio sielojamės turi pažadėjimų, 0 priešų 
pasistengimai buvo prieš devynioliką šimtmečių api- 
būdinti žodžiu: „Nepergalės“ (Mat. 16, 18). 


Jei tik tame visuotiniame sugedime išgelbėtumėm 
kaikurias sielas, būtų jau nemažas nuopelnas. Bet pas 
mus gali būti kalba ne apie vienos-kitos sielos 
gelbėjimą. Dvasiškijai dar yra gausi piūtis. Kaip Iš- 
ganytojas tarp visų sunkenybių matė pribrendusius 
laukus piūčiai, bet nebuvo darbininkų, taip ir dabar 

„piūtis, tiesa, didi, bet maža darbininkų“ (Mat. IX, 37), 
kurie atsidėję dirbtų... 

Mes gyvename tokiais laikais, kuomet kunigas, 
nežiūrint visų kliučių, daug dar gali padaryti žmonių 
dvasios ir kūno naudai. „Taigi mes, turėdami aplink 
save taip didį liūdytojų debesį, numetę visokią naštą 
ir apstojantį nusidėjimą, bėgkime su ištverme į pa- 
skirtą mums kovą, veizdėdami į tikėjimo davėją ir už- 
baigėją, į Jėzų, kurs už padėtą prieš jį džiaugsmą ken- 
tėjo kryžių, paniekinęs apjuoką, ir sėdi po Dievo de- 
šinės“ (Žyd. 12, 1). 


Literatūra: Gushurst, Seelsorge und XX Jahrhundert. 
Vogt, Soziales Leben in der ersten Kirche, Seipel, Die 
wirtschaiftsethischen Lehren der Kirchenviter. Bremschied, 
Die soziale Bedentung der katholischen Kirche. Pesch, So- 
ziale Beflihigung der katholischen Kirche. Lehmkuhl, Die 
soziale Not und der kirchliche Einfluss, Lugan, L'enseigne- 
ment social de Jesu, Garriguet, Le valeur social de 
VEvangil. Grasset, L'Evangile et la Sociologie, 

